
.Kun otamme luonnon tai ihmiskunnan 
historian tai oman henkisen toimintamme 
ajatustutkimuksen alaiseksi, niin meille tar- 
joutuu lähinnä kuva loputtomasta yhteyksien 
ja vuorovaikutusten punoutumasta, jossa: 
mikään ei jää entiselleen, paikoilleen eikä 
entiseen muotoon, vaan kaikki liikkuu, muut- 


tuu, ilmaantuu ja häviää”. 


F. Engels. 


MAAILMAN KOKONAISUUDEN YHTEYS 
JA YKSEYS 


Ihminen on aina ja kaikkialla tekemisissä erilaisten 
kappaleiden (esineiden) kanssa kyntäköönpä hän maata tai 
takokoon rautaa, ohjatkoonpa kiitävää lentokonetta tai suo- 
rittakoon leikkausta sairaalle, tutkikoonpa atomin raken- 
netta tai maalatkoon taulua. 

Maailmassa on hyvin paljon materiaalisia (aineellisia) 
kappaleita. Aurinko ja muut tähdet, maaperä, vesi, ilma, 
kivihiili, metallimalmit, valo, sähkö ja kaikki elottoman 
luonnon kappaleet, sadattuhannet erilaiset eläin- ja kasvi- 
lajit, vihdoin ihminen ja hänen rakentamansa tehtaat, 
koneet, asuintalot, kotitalousesineet — kaikki nämä muo- 
dostavatkin yhteisesti meitä ympäröivän maailman, toisin 
sanoen luonnon ja yhteiskunnan. 

Niiden kappaleiden ja ilmiöiden pelkästä luettelemi- 
sesta, joista maailma on koostunut, voi tulla käsitys, että 
ne ovat jonkinlaisessa kaaostilassa vailla keskinäistä 
yhteyttä. Mutta tarkempi silmäys ympäristöömme ja varsin- 
kin siihen, miten ja mistä kukin esine on syntynyt, selventää 
asian aivan toiseksi. 


Ottakaamme vaikka ne kappaleet, joita joku työläinen, 
esimerkiksi konepajan jyrsinkonemies joutuu käsittelemään 
jokapäiväisessä työssään. Hänen käsillään alinomaa olevia 
esineitä ei ole montakaan. Siinä on jyrsinkone, teräskappa- 
leita tai muuta työstettävää metallia, tarpeelliset työkalut ja 
piirustukset. Kaikki nämä esineet näyttävät ensisilmäyk- 
seltä olevan riippumattomia toisista esineistä ja aivan itse- 
näisiä. Ne tuntuvat olevan eristettyjä, toisista esineistä 
irrallisia. 

Mutta ajateltaessa teitä, joita kyseiset esineet ovat 
kulkeneet joutuakseen jyrsinkonemiehen työpenkille, on 
helppo löytää niiden lukuisia yhteyksiä ja suhteita luonnon 
ja yhteiskunnan muihin ilmiöihin. 

Mainittujen esineiden valmistamiseen on osallistunut 
suoraan ja välillisesti tuhansia ihmisiä ja heidän apunaan 
suuri määrä monenlaisia aineellisia kappaleita kuten 
koneita, työkaluja, kaikenlaisia rakennelmia. Aineellisten 
arvojen aktiivisten tuottajain joukossa on muitakin kuin 
kyseisen tehtaan ja sitä sähköllä huoltavan voimalaitoksen 
työntekijät. Näiden esineiden tuottamiseen on osallistunut 
maamme muidenkin tehtaiden työmiehiä ja insinöörejä, esi- 
merkiksi metallurgian, koneenrakennus-, lasi-, tiili-, paperi-, 
tekstiilitehtaan työntekijöitä. Tässä tuotantoprosessissa 
ovat mukana myös maatalouden työntekijät — maanviljeli- 
jät ja karjanhoitajat, sillä he tuottavat työmiehille elintar- 
vikkeita ja raaka-ainetta vaatteita ja jalkineita varten. 
Jokainen yhteiskunnalliseen tuotantoon osallistuva työn- 
tekijä käyttää määrätynlaisia työkaluja ja raaka-ainevaroja. 

Niinpä käy selville, että kaikki tarpeelliset esineet 
jyrsinkonemiehen jokapäiväisessä työssä ovat kiinteässä 
yhteydessä keskenään. Hänen työnsäkin on vain pieni osa 
siitä valtavasta työstä, jota meidän monimiljoonainen kan- 
samme suorittaa. 

Historian suurtapahtumain keskinäinen riippuvaisuus on 
vieläkin selvempää. Neljäkymmentä vuotta sitten Venäjän 
työväenluokka liitossa talonpoikaiston kanssa teki lopun 

tilanherrain ja kapitalistien valtakomennosta ja pystytti 
Neuvostovallan. Tämä suuri tapahtuma johti valtaviin 
uudistuksiin niin maamme sisällä kuin sen rajojen ulkopuo- 
lellakin. Meidän kotimaamme, joka oli ennen takapajuinen, 
puolifeodaalinen maatalousmaa ja jota venäläisten kapita- 
listien ohella rosvosivat myös amerikkalaiset, englantilai- 
set, saksalaiset, ranskalaiset, belgialaiset kapitalistit, on 
muuttunut edistyneeksi sosialistisen teollisuuden ja kollek- 
tiivitalouksien valtioksi. Entiseen aikaan lukutaidottomat, 
sorretut ja riistetyt työläiset ja talonpojat ovat nyt vapaita 
ja sivistyneitä sosialistisen tuotannon uurastajia. Meidän 
kulttuurimme ja tieteemme ovat kasvaneet mittaamatto- 
masti. 

Venäjän kansojen vapauttaminen riiston ja sorron 
ikeestä on innoittava esikuva muiden maiden työtätekeville. 
Kohta Lokakuun Suuren sosialistisen vallankumouksen 
jälkeen Suomen, Saksan, Unkarin ja sittemmin myös Bulga- 
rian työläiset tekivät sankarillisia yrityksiä hävittää kapi- 
talismi kotimaassaan. Turkissa suoritettiin porvarillinen 
vallankumous. Itävallan ja Espanjan työtätekevät nousivat 
taisteluun vapautuksensa puolesta. Vaikka kansainvälinen 
imperialismi kokosi kaikki voimansa hukuttaakseen vereen 
proletaarisen liikkeen, ei tämä liike ole siitä tyrehtynyt, 
vaan se on vienyt porvaristolta yhä uusia maita. 

Neuvostotyöläisten esimerkkiä seuraten Kiinan, Puo- 
lan, Tsekkoslovakian, Romanian, Unkarin, Saksan Demo- 
kraattisen Tasavallan, Bulgarian, Albanian, Korean Kan- 
sandemokraattisen Tasavallan, Mongolian, Vietnamin 
Demokraattisen Tasavallan ja Jugoslavian työtätekevät ovat 
pitkällä ja sitkeällä taistelulla ottaneet vallan omiin 
käsiinsä. Sosialistisen järjestelmän maissa asuu nykyään 
lähes 970 miljoonaa maailman 2 650 miljoonasta ihmisestä. 
Intian, Indonesian, Birman, Egyptin, Syyrian, Ganan ja 
muiden Aasian ja Afrikan maiden kansat ovat vapautuneet 
siirtomaaorjuudesta. Niiden väkiluku on lähes 756 mil- 
joonaa. 


Kaikki nämä suuret voitot kansojen taistelussa sorta- 
jiaan vastaan olisivat olleet mahdottomia, jos tilanherrat ja 
kapitalistit olisivat vielä olleet isännöimässä maassamme. 
Lokakuun vallankumous merkitsi perinpohjaista käännettä 
ihmiskunnan —kehityshistoriassa, käännekohtaa imperia- 
lismin kohtaloissa ja koko maailman proletariaatin ja 
kaikkien sorrettujen kansojen vapausliikkeessä. Neuvosto- 
liiton kaltaisen valtavan maan irtoaminen kapitalismin 
maailmanjärjestelmästä ei voinut olla joudutiamatta maail- 
man imperialismin perusteiden mätänemistä. Sosialismin 
voitto ja kommunistisen rakennustyön saavutukset Neu- 
vostoliitossa, kansanvallankumouksen voitto Kiinassa sekä 
rauhan, demokratian ja sosialismin leirin muodostuminer 
ovat entistä enemmän syventäneet kapitalistisen järjestel- 
män yleistä kriisiä. 

Kiinteä yhteys vallitsee muuallakin kuin erilaisten 
yhteiskuntailmiöiden kesken. Yhteys on olemassa myös 
luonnonkappaleiden välillä. Esimerkiksi meidän planeet- 
tamme Maa on kiinteässä yhteydessä Aurinkoon. Muiden 
aurinkokuntaan kuuluvien planeettojen mukana se kiitää 
hirmuvauhtia maailmankaikkeuden rajattomassa avaruu- 
dessa kiertäen samalla alinomaa Auringon ympäri. Kaikki 
Maan pinnalla olevainen, kaikki monenlaiset elottomat ja 
elolliset kappaleet ovat suuresti riippuvaisia Auringon anta- 
masta lämmöstä ja valosta. Auringon säteet ovat energian 
lähteinä. Kasvit käyttävät tätä energiaa rakentaen elimis- 
töään lehtien yhteyttämästä ilman hiilihappokaasusta ja 
juurien avulla maaperästä saamastaan vedestä ja monen- 
laisista kivennäissuoloista. Kasvit ovat lukuisten kasvin- 
syöjäeläinten ruokaa. Lihansyöjäeläimet (pedot) elävät 
taas kasvinsyöjäeläinten kustannuksella. 

Ellei olisi Aurinkoa, ei yksikään eliö voisi elää Maa- 
pallolla. Eikä ainoastaan siksi, että ilman Aurinkoa eliöillä 
ei olisi ruokaa eikä elämän ylläpitoon tarvittavaa energiaa. 
Ne eivät voisi elää senkään vuoksi, että ilman Auringon 

lämpöä Maan pinnan lämpötila olisi jo aikoja laskenut niin 
alas, että elämä olisi mahdotonta. 

Auringon energiasta riippuu myös erilaisten elottomien 
kappaleiden ja aineiden olotila. Otetaan vaikkapa vesi. 
. Kiertäessään vuoden kuluessa Auringon ympäri Maapallo 
joutuu sellaiseen asemaan, että sen toinen puolisko (pohjoi- 
nen tai eteläinen) on monia kuukausia poispäin Aurin- 
gosta. Silloin siellä alkaa talvi. Talvella vesi muuttuu jääksi 
ja lumeksi. Kun sama pallonpuolikas joutuu jälleen Aurin- 
koon päin, siellä tulee taas lämmin, lumi ja jää sulavat 
vedeksi. Keväisin ja syksyisin maapallon vuorokautinenkin 
kierto akselinsa ympäri aiheuttaa usein lämpötilan muutok- 
sia Maapallon pinnalla, jolloin päivisin on vettä ja öisin 
jäätä. 

Auringon energia haihduttaa veden pilviksi, jotka sit- 
temmin putoavat takaisin Maapallolle vesi- ja lumisateena 
ja antavat alun monen monille puroille ja virroille. 

Ihmiset patoavat jokia ja rakentavat vesivoimalaitoksia 
muuttaen putoavan veden voiman sähköksi. He käyttävät 
hyväkseen samaa auringon energiaa, joka on kulunut aikoi- 
naan höyryn ja pilvien liikkumiseen maapallon ilma- 
kehässä. 

Auringon ja Maan välisen yhteyden tarkastelu eri 
tahoilta auttaa selvittämään myös monia kappaleiden ja 
ilmiöiden kesken vallitsevia suhteita Maapallolla ja itses- 
sään Auringossakin. 

Luonnon ja yhteiskunnan ilmiöiden monipuolisista 
yhteyksistä ja vuorovaikutuksista voitaisiin puhua loputto- 
miin. Monia niistä ihminen ei tunne vielä nykyäänkään tai 
ei tunne kyllin hyvin. Mutta ihmisen tuntemiakin yhteyksiä 
on jo niin runsaasti, että niistä voisi kirjoittaa paljon 
kirjoja. 

Niiden esittämiseksi meidän pitäisi tutustua kaikkien 
luonnon- ja yhteiskuntatieteiden sisältöön. Jokainen tiede- 
hän eri esineiden ominaisuuksien ja tunnusmerkkien ohella 
tutkii myös niiden yhteyksiä ja suhteita. Kaikkien esineiden 

ja ilmiöiden yhteyksien ja suhteiden tyhjentävä esitys on 
siis mahdotonta yhdessä pienessä kirjasessa. Eikä sille 
sellaista tehtävää asetetakaan. Sitä ei aseteta edes koko 
marxilais-leniniläisen — filosofian tehtäväksi. Marxilais- 
leniniläinen filosofia ei pyri olemaan mikään yleinen tiede, 
joka sisältäisi täydellisesti kaikki ihmisen kartuttamat 
tiedot meitä ympäröivästä todellisuudesta. 

Marxilais-leniniläinen filosofia — dialektinen ja his- 
loriallinen materialismi — ei taas rajoitu niihin tietoihin, 
joita kaikki erikoisalojen tieteet yhteensä tarjoavat. Niihin 
nojautuen ja niitä yleistäen marxilais-leniniläinen filosofia 
näyttää kaikkein yleisimmät ja oleellisimmat yhteydet ja 
suhteet, jotka ovat ominaisia luonnolle, yhteiskunnalle 
ja inhimilliselle ajattelulle. Toisin sanoen se selvittää ne 
yhteydet, jotka ovat luonteenomaisia koko meitä ympä- 
röivälle maailmalle liittäen sen yhtenäiseksi ja eheäksi 
kokonaisuudeksi. Se antaa mahdollisuuden käsittää tietoi- 
sesti maailman ykseyden sekä sen kaikkien kokoonpano- 
osien eheyden. 

Mikä on tämän ykseyden perustana? Miksi voimme 
sanoa meitä ympäröivän todellisuuden mitä erilaisimpia 
kappaleita ja ilmiöitä jonkin eheän kokonaisuuden erilai- 
siksi muodoiksi? Mitä yhteistä on esimerkiksi sellaisilla 
toisistaan varsin etäisillä kappaleilla kuin ovat ihminen ja 
ilma, auringon valo ja rautamalmi? 


MAAILMAN YKSEYS 
ON SEN AINEELLISUUDESSA 


Eräät ihmiset luulevat esineiden eroavaisuutta toisista 
niin suureksi, ettei voi olla puhettakaan niiden todellisesta 
ykseydestä. Heidän mielestään ihminen itse yhdistelee aja- 
tuksissaan mukavuutensa vuoksi ulkomaailman erillisiä, 
irrallisia esineitä eräänlaiseksi kokonaisuudeksi. Sellaisella 
kannalla oli esimerkiksi saksalainen filosofi Eugen Däh- 

ring (1833—1921). Tämän filosofin katsantokannat saivat 
murskaavan arvostelun Friedrich Engelsin kuuluisassa kir- 
jassa , Anti-Diihring”. 

Däöhring väitti, että maailma on yhtenäinen vain siksi, 
että me , tavallaan otamme yhtenäisen ajatuksemme kehyk- 
seen” kaikki sen muodostavat esineet. Sellaisia katsanto- 
kantoja arvostellen Engels kirjoitti: ,,Jos minä yhdistän 
kenkäharjan imettäväisen yhteyteen, niin ei se tästä vielä 
suinkaan saa maitorauhasia” !. 

Kuten näemme Engels korostaa tässä, että eri kappalei- 
den ykseys, yhteisyys toisiinsa on objektiivista, toisin 
sanoen se ei ole tietoisuutemme luomaa, se vain kuvastuu 
tietoisuudessamme. Vaikka ihminen yhdistelisi ajatuksis- 
saan kuinka paljon tahansa esineitä, jotka eivät todellisuu- 
dessa kuulu kyseiseen yhteyteen, ne eivät tule siitä sen 
läheisemmiksi. 

Filosofi Dihringilla oli vielä eräs virheellinen selitys 
maailman ykseydestä. Hän todisteli maailman ykseyden 
perustuvan sen olemiseen, toisin sanoen kaikki kappa- 
leet maailmassa ovat yhtenäisiä siinä mielessä, että ne 
kaikki ovat olemassa. Tällainen selitys on myös väärä, 
koska jää epäselväksi millaisesta olemisesta (olemassa- 
olosta) on puhe. 

Tiedetään että muinaiskreikkalainen ajattelija Platon 
(427—347 ennen ajanlaskumme alkua), XVIII vuosisadan 
lopulla ja XIX vuosisadan alussa saksalainen filosofi Hegel 
sekä eräät nykyajan porvarilliset filosofit kuten Fluel- 
ling (USA), Kerr (Englanti) puhuvat myös maailmasta 
olemassaolona, mutta eivät materian olemassaolona, vaan 
aatteen, idean, hengen olemassaolona. Heidän mielipiteensä 
on, että erilaiset aineelliset kappaleet eivät ole olemassa 
sinänsä, vaan ainoastaan jonkin hengen, jumaluuden luo- 
mina. 


' F. Engels. Anti-Diihring. Venäjänk. Gospolitizdat, 1953, s. 40. 

Kun sanotaan, että maailman ykseys on sen olemisessa, 
jätetään vielä vastauksetta peruskysymys: mikä on maail- 
man luontainen ominaisuus, mikä on sen olemus, onko se 
materia vai idea? 

Engels kumosi päättävästi ylläesitetyn selityksen maail- 
man ykseydestä. Hän osoitti, että maailman ykseys ei ole 
pelkästään sen olemisessa, vaan nimenomaan maailman 
materiaalisessa olemisessa, toisin sanoen sen materiaali- 
suudessa. 

Maailma on yhtenäinen, koska kaikki maailmaan kuu- 
luva on materian erilaisia lajeja ja muotoja. Ihminen ja 
ilma, auringon valo ja rautamalmi ovat materiaa samoin 
kuin ovat materiaalisia kaikki muut ihmistä ympäröivät 
kappaleet ja ilmiöt. 

V. I. Lenin opettaa: 

,Materiaa on se, mikä vaikuttaessaan meidän aistieli- 
miimme synnyttää aistimuksen. Materia on meille aistimuk- 
sessa esiintyvä objektiivinen todellisuus” !. 

Maailman ykseyden tiedostaminen, eri kappaleiden ja 
ilmiöiden välisten yhteyksien ja suhteiden selvillesaaminen 
toteutuu ihmisen käytännöllisessä ja tieteellisessä toimin- 
nassa. Erikoisen suuri merkitys tässä suhteessa on ollut 
seuraavilla luonnontieteellisillä keksinnöillä: aineen atomi- 
ja molykyylirakenne, energian säilymisen ja muuttumisen 
laki, organismien solurakenneteoria, elävän luonnon kehit- 
tyminen. Tarkastelkaamme lyhyesti jokaista erikseen. 

Jo muinaisajan intialaiset ja kreikkalaiset ajattelijat 
esittivät nerokkaan otaksuman siitä, että maailmassa kaikki 
on koostunut pienen pienistä ainehiukkasista atomeista, 
jotka ovat erilaisia muodoltaan, kooltaan ja painoltaan. 
Liittyen erilaisiksi yhdistelmiksi atomit antavat alun hyvin 
monenlaisille luonnonkappaleille. 

Tunnettu — venäläinen tiedemies M. V. Lomonosov 
(1711—1765) kehitteli edelleen ajatusta aineen atomiraken- 


1 V. J. Lenin. Teokset, 14. osa, suomenkielinen laitos, s. 138. 


teesta. XIX ja XX vuosisadan vaihteessa todettiin, että 
atomitkin rakentuvat ytimistä ja niiden ympärillä kiertä- 
vistä elektroneista (negatiivisesti sähköisistä hiukkasista). 

Sittemmin hajotettiin myös atomien ytimet. Silloin tuli 
ilmi, että niissä oli alkeellisia (yksinkertaisia) aineosasia — 
protoni, neutroni, positroni, mesoni, neutrino ym. 

Jonkin kemiallisen alkuaineen (esimerkiksi kuparin, 
hapen) atomien ja toisten alkuaineiden atomien välinen ero 
on se, että niihin kuuluu eri määrä erilaisia alkeellisia osa- 
sia. Samalla tiedettiin, että molekyylien, toisin sanoen eri- 
laisten kemiallisten yhdisteiden (esimerkiksi veden, kupari- 
vihtrillin, sokerin) pienimpien ainehiukkasten välillä on se 
ero, että niihin kuuluu erilaisia alkuaineita tai niiden ato- 
mien määrä ja sijainti ovat erilaisia. Loppukädessä selveni, 
että lukuisten eri aineiden rakenteessa on varsin vähäi- 
nen lajimäärä alkeellisia aineosasia (noin parikymmentä). 
Tämä keksintö oli valtava panos maailman materiaalisen 
ykseyden käsittämiseksi. 

Energian säilymisen ja muuttumisen lain ilmentämisellä 
on ollut suuri merkitys maailman materiaalisen ykseyden 
selvittämiselle. Liikunnan (energian) määrä on maailmassa 
muuttumaton, mutta liikunnan erilaiset muodot muuttuvat 
tietyissä olosuhteissa materian liikunnan toisiksi muodoiksi. 
Niinpä mekaaninen liikunta voi muuttua lämpöliikunnaksi, 
lämpöliikunta sähköliikunnaksi, sähköliikunta taas kemial- 
liseksi liikunnaksi jne. Tämä muuttuminen tapahtuu tarkal- 
leen pysyvissä määräsuhteissa. Esimerkiksi lämpöliikunnan 
muuttuessa mekaaniseksi liikunnaksi yksi lämpöyksikkö 
(iso kalori) synnyttää 427 voimakilogrammametriä mekaa- 
nista työtä. 

Ranskalainen filosofi R. Descartes XVII vuosisadalla ja 
M. V. Lomonosov XVIII vuosisadan puolivälissä esittivät 
ensimmäisinä ajatuksen liikunnan määrän säilymisestä. 
XIX vuosisadan puolivälissä saksalainen tiedemies Robert 
Mayer muotoili lopullisesti lain energian säilymisestä ja 
muuttumisesta ja laati sen matemaattisen kaavan. 

Tämän lain tiedostamisella oli valtava filosofinen mer- 
kitys. Ensiksikin osoitettiin, että liikunta oli yhtä vähän 
luotavissa ja hävitettävissä kuin materiakin. Toiseksi todet- 
tiin, että maailmassa tapahtuvat mekaaniset, fysikaaliset, 
kemialliset, biologiset prosessit eivät ole itseensä sulkeu- 
tuneita. Ne kaikki voivat muuttua toinen toiseksi. Siten 
todistettiin yleinen yhteys materian liikunnan erilaisten 
muotojen kesken. 

Suuri merkitys elollisen maailman sisällä vallitsevan 
ykseyden ja yhteyden käsittämiselle oli sen toteamisella, 
että kaikki eläimet ja kasvit rakentuvat soluista. Eräissä 
eliöissä on yksi ainoa solu. Toisissa eliöissä on miljardeja 
varsin erilaisia soluja. Ensinmainitut ovat saaneet tieteessä 
nimityksen yksisoluiset eliöt. Niihin kuuluvat esimerkiksi 
ameebat, ripsieläimet eli infusorit, sinivihreät levät ja moni- 
lukuiset bakteerit. Toisia nimitetään monisoluisiksi eliöiksi. 
Monisoluisten joukossa on rakenteeltaan verrattain yksin- 
kertaisia kasveja (levät, sienet) ja eläimiä (polyypit, 
meduusat) sekä tavattoman monimutkaisia organismeja 
kuten hevoset, koirat, apinat eläinmaailmassa ja auringon- 
kukka, omenapuu, tammi kasvimaailmassa. 

Eliöiden rakenteen eroavaisuus ei johdu ainoastaan solu- 
jen määrästä, vaan myös niiden laadusta sekä solujen väli- 
sistä yhteyksistä. Bakteerin solu esimerkiksi ei ole saman- 
arvoinen kuin ne solut, joista koostuu hevosen, vehnän tai 
kirsikan elimistö. Ne ovat erilaisia sekä rakenteeltaan 
että toimintaominaisuuksiltaan. 

Olkootpa kaikki nämä eroavaisuudet kuinka suuria 
tahansa, kaikkien elollisten olentojen soluilla on tiettyä 
keskinäistä yhtäläisyyttä. Siksi eliöiden solurakenteen sel- 
villesaamisella on valtava merkitys koko elollisen luonnon 
ykseyden ja kokonaisuuden toteamiselle. 

Organismien solurakenneoppi luotiin XIX vuosisadan 
30- ja 40-luvulla. Venäläinen tiedemies P. Gorjaninov, 
tsekkiläinen biologi J. Purkyn6 ja saksalaiset biologit 
M. Schleiden ja Th. Schwann ovat tehneet erikoisen 

arvokkaita tieteellisiä tutkimuksia organismien soluraken- 
teesta. 

Soluteoria on näyttänyt todeksi koko elollisen luonnon 
yhtenäisyyden. Elollisen luonnon kehitysoppi on tuonut 
esille kaikkien eläin- ja kasvilajien välisen historiallisen 
yhteyden. 

Jo muinaisajan oppineet lausuivat ajatuksia siitä, että 
kaikki organismit ja myös ihminen muiden mukana ovat 
kehittyneet luonnollista tietä yksinkertaisemmista eliöistä 
eivätkä ole jumalan luomia kuten uskonto opettaa. Ranska- 
lainen tiedemies J. Lamarck esitti XIX vuosisadan alussa 
perinpohjaisen opin elollisen luonnon kehityksestä. Venä- 
läiset biologit I. Djadkovski ja K. Rulje ovat tehneet arvok- 
kaita tutkimuksia tällä alalla. Vihdoin vuonna 1859 etevä 
englantilainen luonnontutkija Charles Darwin kirjassaan 
»Lajien synty” perusteli tieteellisesti elollisen luonnon 
kehitysopin. 

Uskonnonpalvelijat ja taantumusmieliset tiedemiehet 
vastustavat kiukkuisesti Darwinin oppia. Mutta vuosi vuo- 
delta se saa puolelleen yhä enemmän kannattajia. Valtava 
enemmistö Darwinin opin tuntevista ihmisistä uskoo 
nykyään epäilemättä, että kaikki Maapallolla asuvat eläimet 
ja kasvit ovat tulos organismien historiallisesta kehityk- 
sestä, joka on kestänyt satoja miljoonia vuosia. 

Ei edes ihmisen alkuperä ole siitä poikkeuksena. Ihmi- 
nen on ilmaantunut muutamia satoja tuhansia vuosia sitten 
muinaisista, myöhemmin sukupuuttoon kuolleista ihmisen- 
muotoisista apinoista. Työ on tehnyt ihmisen sellaiseksi 
kuin hän nykyään on. Meidän esivanhempamme ovat työl- 
lään muuttaneet heitä ympäröinyttä luontoa ja samalla 
myös omia fyysillisiä ja psyykillisiä ominaisuuksiaan. 
Charles Darwin kuvasi kirjassaan ,,Ihmisen polveutumi- 
nen” (1817) ihmisen polveutumisen biologisten edellytysten 
syntyperän. Karl Marx ja Friedrich Engels ovat puoles- 
taan määritelleet työn tärkeimmäksi sosiaaliseksi tekijäksi 

ihmisen muovautumisessa. Kirjassaan ,,Työn osuus apinan 
ihmiseksi muuttumisen = prosessissa” (1876) Friedrich 
Engels on osoittanut seikkaperäisesti ja perusteellisesti 
ihmisen muovautumisen kehitysvaiheet. 

Täten saatiin selville historiallinen jatkuvaisuus muinais- 
ten ja nykyisten organismien kehityksessä, todettiin määrä- 
tynlainen sukulaisuus kaikkien nykyisten eläin- ja kasvi- 
lajien välillä. Organismien historiallisen kehityksen oppi 
esittää elollisen luonnon eheäksi kokonaisuudeksi, missä 
jokainen elollinen muoto on geneettisesti (alkuperältään, 
synnyltään) sidottu kaikkiin muihin muotoihin. 

XIX vuosisadan lopulla ja XX vuosisadan alkupuolis- 
kolla venäläiset tiedemiehet darvinistit K. A. Timirjazev 
(1843—1920) ja I. V. MitSurin (1855—1935) kehittivät edel- 
leen Lamarckin ja Darwinin oppia. Uusi darvinismin 
kehitysvaihe on saanut nimekseen mitSurinilainen oppi. Sen 
avulla ihmiset pääsevät syvälle biologisten ilmiöiden ole- 
mukseen ja laativat entistä tehokkaampia keinomenetelmiä 
ihmisille hyödyllisten uusien eläinten ja kasvien kehittämi- 
seksi. 

Nämä ovat luonnontieteen tärkeimpiä keksintöjä, jotka 
todistavat maailman materiaalisen ykseyden sekä katkea- 
mattoman yhteyden sen kaikkien kappaleiden välillä. 

Maailman materiaalisen ykseyden todistamisessa on 
huomattava osuus myös spektroskooppisella analyysillä !, 
jonka avulla on todettu, että Auringon ja muiden taivaan- 
kappaleiden kemiallinen kokoomus on sama kuin Maa- 
pallonkin. Maailman materiaalisuutta vahvistaa orgaanis- 
ten aineiden keinotekoinen saaminen elottoman luonnon 
aineista. Totta kyllä tiedemiehet eivät ole vielä pystyneet 
keinotekoisesti tekemään = elollista elottomasta. Mutta 
nykyään on jo saatu kemiallista tietä valtava määrä orga- 
nismien kokoomukseen kuuluvia aineita. 


! Spektroskooppinen analyysi — kappaleiden kokoo- 
muksen määrittely erikoisen optisen spektroskooppi-kojeen avulla. 

Tieteen saavutukset todistavat havainnollisesti sen, että 
maailman, kaikkien siihen kuuluvien esineiden ykseyden ja 
yhtenäisyyden perustana on niiden materiaalisuus. 

Maailmassa ei yleensä ole mitään muuta kuin materian 
eri muotoja ja sille luontaisia ominaisuuksia. Eräs materian 
tärkeimpiä ominaisuuksia on liikunta. Liikunta on niin 
lujasti, niin kiinteästi sidottu materiaan, että me sanomme 
liikunnasta: ei ole olemassa liikuntaa ilman materiaa 
samoin kuin ei ole materiaa ilman liikuntaa. Siksi liikuntaa 
sanotaan materian olomuodoksi. 

Koko meitä ympäröivä yhtenäinen ja eheä todellisuus 
ei pysy koskaan liikkumatta ja muuttumatta. Se virtaa 
ja muuttuu alinomaa. Materialistifilosofit tiesivät sen jo 
muinaisaikoina. Noin 540—480 ennen ajanlaskumme alkua 
elänyt muinaiskreikkalainen ajattelija Herakleitos kirjoitti: 
, Maailma, kaikkiyhteys, ei ole minkään jumalan eikä min- 
kään ihmisen luoma, vaan on ollut, on ja tulee olemaan 
ikuisesti elävä tuli, joka lakimääräisesti syttyy ja laki- 
määräisesti sammuu”. Tämä Herakleitoksen ajatus on saa- 
nut korkean arvioinnin V. 1 Leninin teoksissa. Kirjoitet- 
tuaan sen erääseen muistiinpanoonsa filosofian historiasta 
V. I. Lenin huomautti: , Erittäin hyvä dialektisen materia- 
lismin alkeiden esitys” !. 

Tietenkin tämä hyvin yleisessä muodossa lausuttu 
Herakleitoksen ajatus oli huomattavalta osaltaan vain nero- 
kas olettamus maailman ykseydestä ja ikuisesta liikkumis- 
tilasta. Koko tieteen kehitys on todistanut myöhemmin 
oikeaksi tuon arvelun ja yleistänyt sen dialektisen materia- 
lismin filosofiassa. 

Dialektisen materialismin oppi maailman materiaali- 
sesta ykseydestä ei rajoitu pelkkään toteamaan, että koko 
maailma on materiaa ja sillä on yhteinen materiaalinen 
perusta. Tämä toteamus on vain lähtökohtana maailman 


1 V. 1. Lenin, Filosofian vihkoja. Venäjänk. Gospolitizdat, 1947, 
s. 294. 

eheyden ja sen kaikkien kappaleiden katkeamattoman 
vuorovaikutuksen käsittämiselle. 

Jos kaikki maailman muodostavat esineet ovat materiaa 
ja materian erilaisia osia ja muotoja, niin on helppo käsit- 
tää, että ne eivät ole olemassa tietynlaisten keskinäissuhtei- 
den ulkopuolella. Erilaiset luonnonesineet eivät ole missään 
kaaoksessa, vaan niiden välillä on syvällinen ja kaikin- 
puolinen yhteys ja keskinäinen riippuvaisuus. Jokainen 
niistä joutuu alinomaa toisten esineiden vaikutuksen alai- 
seksi ja itse puolestaan vaikuttaa ympärillään oleviin esi- 
neisiin. Maailman materiaalinen ykseys on siis ehtona 
maailman kokonaisuudelle sekä sen kaikkien koostumaosien 
ja esineiden lainmukaiselle yhteydelle. 

Jos kerran materia on maailman ykseyden ja kokonai- 
suuden perusta, niin erilaisten materiaalisten kappaleiden 
keskeiset objektiiviset (meistä riippumattomat) yhteydet 
liittävät maailman eheäksi kokonaisuudeksi. Nämä moni- 
mutkaiset ja toisiinsa punoutuneet yhteydet ja suhteet luke- 
mattomien lankojen tavoin ,,sitovat” koko maailman hajoa- 
mattomaksi kokonaisuudeksi. 

On huomioitava myös se, että erilaiset esineet, erilaiset 
materian lajit eivät pysy muuttumattomina niille luontaisen. 
liikkumisominaisuutensa vuoksi. Ne ovat muuttumistilassa. 
Maailmassa tapahtuu yhtämittaa toisten materiaalisten 
kappaleiden muuttuminen toisiksi. Jää muuttuu vedeksi, 
vesi höyryksi ja päinvastoin. Hiili palaa ja happeen yhtyen 
muuttuu hiilihappokaasuksi. Määrätyissä olosuhteissa hiili- 
happokaasu hajoaa koostumisosikseen hiileksi ja hapeksi. 
Eliöt käyttävät elottoman luonnon aineita, jotka tällöin 
muuttuvat elollisiksi elimistöiksi. Kehittyvä elollinen luonto 
on johtanut ihmisen ja ihmisyhteiskunnan syntyyn. 

Eikä yhteiskuntakaan pysy paikoillaan. Sekin muuttuu. 
Ensin on ollut alkukantainen järjestelmä. Sen tilalle tuli 
orjanomistusjärjestelmä. Orjanomistuksen tilalle tuli feo- 
daalinen yhteiskunta. Feodaalisen tilalle tuli kapitalistinen 

yhteiskunta. Ja nyt on kasvamassa ja lujittumassa sosialis- 
tinen yhteiskunta. 

Tästä seuraa, että erilaisten esineiden, kappaleiden ja 
ilmiöiden välillä on vielä olemassa yhteys määrätynlaisen 
jatkuvaisuuden ja keskinäisen vaihtuvaisuuden muodossa. 
Jokainen kappale, jokainen esine sekä jokainen ilmiö on 
vain ikuisesti liikkuvan ja kehittyvän materian yksi rengas, 
sen yksi vaihe. 


ILMIÖIDEN SYYSUHDE 


Jokaisella esineellä on varsin erilaisia yhteyksiä ja suh- 
teita toisiin esineihin. Siksi aineellisessa maailmassa on 
monenlaisia — yhteyksiä. Voidaan puhua = esimerkiksi 
kappaleiden keskeisestä yhteydestä paikkaan ja aikaan 
nähden. 

Puhuessamme kappaleiden keskeisestä yhteydestä paik- 
kaan nähden tarkoitamme sitä, että jo niiden sijainti 
merkitsee tiettyä suhdetta toisiinsa. Ne joko koskettavat 
välittömästi toisiinsa tai ovat yhteydessä niiden välillä ole- 
vien esineiden kautta. Kummassakin tapauksessa esineet 
ovat keskenään vuorovaikutuksessa. 

Sellaisen vuorovaikutuksen eräs laji on materiaalisten 
kappaleiden keskeinen vetovoima, esimerkiksi Maan ja 
Kuun välinen vetovoima. Sellainen vetovoima johtuu siitä, 
että jokaisen kappaleen ympärille muodostuu erilaisia 
aaltoalueita, erikoisia kenttiä, joita sanotaan vetovoima- 
kentiksi. Jokainen aineosanen luo ympärilleen vetovoima- 
kentän ohella myös sähkö-, magneetti- ja muunlaisia 
kenttiä. Ne kaikki punoutuvat monimutkaisesti toisten hiuk- 
kasten samanlaisiin kenttiin muodostaen eheän järjestelmän 
keskinäisyhteyksiä. 

Erilaisten ilmiöiden yhteys aikaan nähden voi ilmetä 
siinä, että eräät niistä edeltävät toisia esiintyen aikaisem- 
min. Toiset ilmiöt seuraavat niitä. Sellaiset vuorosuhteet 

vallitsevat päivän ja yön, talven ja kevään, kesän ja syksyn 
kesken. Toinen ilmiö seuraa toista. 

Asia ei läheskään rajoitu tällaisiin ulkonaisiin suhteisiin 
kuten esineiden keskeinen kosketus tai yksinkertainen tois- 
tensa seuraaminen. Yhteyden syvällisempi ilmennys on 
siinä, että toinen esine synnyttää tai aiheuttaa toisen esi- 
neen ilmestymisen. 

Niinpä liikkuvan kappaleen kosketus toiseen, liikkumat- 
tomaan kappaleeseen panee viimeksimainitunkin liikku- 
maan. Naaras- ja koirassolun yhtyminen johtaa alkiosolun 
muodostumiseen, joka lisääntyessään antaa alun uudelle 
eliölle. Työläisten riisto porvarillisissa maissa on kapitalis- 
tien voittojen lähde. Samalla riisto tiivistää työtätekevien 
joukkoja pakottaen niitä taisteluun vapautuksensa puolesta. 
Loppujen lopuksi se johtaa työläiset vallankumoukseen ja 
työväenluokan voittoon sortajistaan. Porvaristo tahtomat- 
taan valmistaa proletariaatista haudankaivajansa. 

Sellaista yhteyttä, jossa toinen ilmiö aiheuttaa toisen, 
sanotaan syyn ja seurauksen suhteeksi. Sitä ilmiötä, joka 
aiheuttaa toisen ilmiön syntymisen, nimitetään syyksi. Syyn 
aiheuttamaa ilmiötä sanotaan seuraukseksi. 

Luonnossa ja yhteiskunnassa ei ole ainuttakaan esi- 
nettä, jolla ei olisi omaa syysuhdettaan. Erilaisten ilmiöiden 
syntymäsyiden selvillesaaminen, toisin sanoen ilmiöiden 
keskeisen syy- ja seurausyhteyksien määrittely, onkin jokai- 
sen tieteellisen tutkimuksen tärkeimpiä tehtäviä. Syy- 
yhteyksien tuntemuksen perusteella ihminen voi aikaan- 
saada häntä kiinnostavia prosesseja, jouduttaa tai hidastaa 
niiden kulkua, samoin myös lopettaa tai ehkäistä epäsuotui- 
sia ilmiöitä. 

Puhuttaessa yhden ilmiön syysuhteesta toiseen ilmiöön 
ei saa unohtaa, että niiden välinen yhteys on vain eräs luke- 
mattomista renkaista maailman syy- ja seuraussuhteiden 
yleisessä ketjussa. Tarkastellessamme erilaisia yhteyksiä 
luonnossa ja yhteiskunnassa huomaammekin aina, että syy 
ja seuraus vaihtelevat alinomaa paikkojaan. Tietyn ilmiön 

syy on samalla jonkin edelläkäyneen ilmiön seuraus. Jokai- 
nen seuraus on vuorostaan ehdottomasti seuraavan tapah- 
tuman syynä. 

Ottakaamme — esimerkki. Kollektiivitaloudessa toimii 
tuulimoottori. Sen siipirattaan pyörimisen syy on tuuli. 
Tuuli, toisin sanoen ilmamassojen vaakasuora liikehtimi- 
nen, on taas vuorostaan seuraus jossain maapallolla 
tapahtuneesta ilman pystysuorasta liikkumisesta. Ilman 
pystysuoran liikkumisen syynä on ilman epätasainen läm- 
peneminen. Missä ilma lämpenee paremmin, siellä se laa- 
jenee enemmän ja kohoaa ylös. Ilman lämpimät massat 
leviävät ylhäältä ilmakehän läheisille alueille. Ja päinvas- 
toin ilmakehän alemmissa kerrostumissa muodostuneelle 
harventuneelle alueelle alkaa liikkua ilmamassoja sieltä, 
missä ilma on vähemmän lämmennyttä. Ilman epätasainen 
lämpeneminen on niinollen seuraus maapallon pinnan epä- 
tasaisesta lämpenemisestä. 

Samanlainen seuraus voi eri tapauksissa olla vallan 
erilaisen syyn tulos. Esimerkiksi huono kasvisato voi joh- 
tua siitä, että puuttuu kosteutta tai maaperästä puuttuu 
kasveille välttämättömiä ravintoaineita. Tarpeellisten lan- 
noitteiden käyttäminen sekä maanviljelystekniikan tarkka 
noudattaminen ovat luotettavia keinoja näiden ilmiöiden 
ehkäisemiseksi ja takaavat korkean ja pysyvän sadon kai- 
kille viljelyskasveille. 

Monet ilmiöt ovat seurausta useista samanaikaisesti 
vaikuttavista syistä. Silloin eri syiden vaikutusvoima ja 
vaikutussuunta voivat olla sangen erilaisia. Toisinaan syyt 
vaikuttavat samaan suuntaan voimistaen toistaan. Toisissa 
tapauksissa ne vaikuttavat vastakkaisiin suuntiin heiken- 
täen usein oman vaikutuksensa, vieläpä tehden sen 
tyhjäksi. 

Olettakaamme että tehtaan työväki on solminut sopi- 
muksen sosialistisesta kilpailusta toisen tehtaan kollektiivin 
kanssa. Molemmat kollektiivit ovat ottaneet määrätynlaisia 
sosialistisia sitoumuksia. Mistä niiden täyttäminen riippuu? 

Se riippuu jokaisen työmiehen, insinöörin ja teknikon pyr- 
kimyksestä täyttää ottamansa sitoumukset, työntekijäin 
ammattipätevyydestä, eri osastojen työn järjestelystä ja 
sujuvasta työnteosta, osastojen ja koko tehtaan työn 
oikeasta johtamistavasta, tehtaan normaalihuollosta raaka- 
aineella ja sähkövoimalla, raaka-aineen laadusta, koneiden 
ja työkalujen laadusta ja määrästä, työpalkan maksun 
luonteesta. ja muodosta, poliittisesta kasvatustyöstä teh- 
taassa. Jokainen näistä syistä vaikuttaa kiinteässä yhtey- 
dessä toisiin syihin eikä eristettynä niistä. 

Kaikki nämä vaikutteet ovat tärkeitä, mutta niiden 
joukosta voidaan kuitenkin osoittaa tärkein syy, perussyy, 
määräävin syy, josta ensikädessä riippuu sitoumuksen täyt- 
täminen. Sellaisena perussyynä on kollektiivin jokaisen jä- 
senen rehellinen, tunnollinen suhtautuminen hänelle uskot- 
tuun työhön. Se vuorostaan riippuu kollektiivin jokaisen 
jäsenen kommunistisen tietoisuuden tasosta. Kun jokainen 
työmies, mestari, insinööri suhtautuu työhön kommunisti- 
sesti kuten V. I. Lenin opetti, niin hän saa silloin sekä 
ammattitaidon että työvauhdin, hänen työkoneensa on 
hyvässä kunnossa ja hän valmistaa enimmäismäärän paras- 
laatuisia tuotteita. - 

Ja päinvastoin muutamienkin työntekijäin kelvoton työ 
voi tehdä tyhjäksi koko tuotantolaitoksen suunnitelman 
täyttämisen. Tässä tapauksessa toiset syyt, joista riippuu 
suunnitelman menestyksellinen suorittaminen (kollektiivin 
enemmistön rehellinen ja tunnollinen työnteko) vaikuttavat 
yhteen suuntaan, suunnitelman toteuttamiseksi ja toiset 
syyt (muutamien laiskureiden ja vetelysten huono työnteko) 
vaikuttavat päinvastaiseen suuntaan. Selvää on että toi- 
seksi mainitut syyt eivät voi olla vaikuttamatta kielteisesti 
tuotantolaitoksen työn yleistulokseen. 

Jokainen syy vaikuttaa aina täysin määrättyyn suun- 
taan. Mutta eri syiden yhteisvaikutuksen tulos on usein 
häälyvän poikkeava ominaisuuksistaan ja mittasuhteistaan. 

Jonkin prosessin kulussa tapahtuvia poikkeamisia sanotaan 
tavallisesti sattumiksi. 

Mikä on sattuma? Mistä se riippuu? Onko se objektiivi- 
sesti olemassa luonnossa ja yhteiskunnassa? Missä vuoro- 
suhteissa ovat sattuma ja välttämättömyys? 


VÄLTTÄMÄTTÖMYYS JA SATTUMA 


Toisinaan saa kuulla, että sattuma on se, millä ei ole 
syytä. Mutta kuitenkin tiedetään, että enempää luonnossa 
kuin yhteiskunnassakaan ei ole eikä voi olla syysuhteetto- 
mia ilmiöitä. Kaikilla ilmiöillä on syynsä. Eräät ihmiset 
arvelevatkin, että maailmassa ei yleensä ole satunnaisia 
ilmiöitä, että kaikki ympärillämme tapahtuva on välttämä- 
töntä ja lainmukaista. Kun käytetään sanoja ,,sattuma” tai 
» satunnainen”, niin tarkoitetaan muka jotain sellaista, 
jonka syitä emme toistaiseksi tiedä. 

Tällainen katsantokanta on muillakin kuin niillä, jotka 
ovat maallikoita filosofiassa. Samantapaisia mielipiteitä 
sattumasta ovat lausuneet muinaiskreikkalainen filosofi 
Demokritos (460—370 ennen ajanlaskumme alkua), XVII 
vuosisadan hollantilainen filosofi B. Spinoza, XVIII vuosi- 
sadan ranskalaiset filosofit D. Diderot ja P. Holbach sekä 
myös eräät nykyajan porvarilliset filosofit. 

Toisaalta on olemassa sellainenkin käsityskanta, että 
kaikkialla ja kaikessa vallitsee maailmassa vain pelkkä 
sattuma, johon ei sisälly välttämättömyyttä. Monet nyky- 
ajan porvarilliset tiedemiehet kannattavat tätä mielipidettä. 
Amerikan Yhdysvalloissa asuvan italialaisen idealistifilosofi 
G. Santayanan mielestä yhteiskunta on ,,sattumien kaaos”. 
Samaan tapaan puhuvat myös porvarilliset biologit ja fyysi- 
kot,' jotka kieltävät lainmukaisuuden niin elollisessa kuin 
eloftomassakin luonnossa. 

Porvarilliset tiedemiehet eivät tunnusta lainmukaisuutta 
ja selittävät kaikki luonnon ja yhteiskunnan ilmiöt pelkäksi 

sattumaksi, ja itse sattumankin he selittävät idealistisesti 
pitäen sitä syysuhteettomana. Eräät heistä julistavat, että 
sattuma on , jumalallisen” tahdon tulos. V. 1. Lenin kirjoitti 
siitä, että tieteen lakien karkottaminen on tosiasiassa vain 
uskonnon salakuljetusta. 

Sattumasta ja välttämättömyydestä on esitetty sellainen- 
kin kanta, jonka mukaan eräät ilmiöt luonnossa ja yhteis- 
kunnassa ovat välttämättömiä ja vailla kaikkea sattuman- 
varaista. Toiset ilmiöt päinvastoin ovat ehdottoman 
satunnaisia eikä niillä ole mitään yhteistä välttämättömyy- 
den kanssa. Mainitsemme tässä, että tällainen käsityskanta 
välttämättömyydestä ja sattumasta on laajalti levinnyt 
niiden ihmisten keskuuteen, jotka eivät ole erikoisemmin 
lukeneet filosofiaa. 

Vastaavatko todellisuutta kaikki edelläesitetyt mieli- 
piteet välttämättömyydestä ja sattumasta? Vastataksemme 
tähän kysymykseen otamme tarkistettavaksi konkreettisia 
ilmiöitä. 

Volganvarren eräillä seuduilla on melko usein suhovei- 
tuulia, jotka alentavat huomattavasti satoa. Sadon tuhoutu- 
minen suhovei-tuulesta on eräs tyypillinen sattuman ilme- 
neminen. Mutta voidaanko sanoa, että tämä sattuma on 
syysuhteeton tai ettei sillä ole mitään yhteyttä välttämättö- 
myyteen? Sellaista ei voida sanoa, koska viljakasvien kasvu 
ja kehitys on täysin välttämätön, lainmukainen ilmiö. 
Eivätkä kuivat, usein kuumat suhovei-tuuletkaan ole syy- 
suhteettomia. Näitä tuulia on useilla seuduilla Egyptissä, 
Algeriassa, Espanjassa, meillä Kazakhstanissa, Länsi- 
Siperiassa, Volganvarrella. Niiden syyt maapallon eri 
seuduilla eivät ole samanlaisia. 

Neuvostoliiton euroopanpuoleisen osan kaakkoisseu- 
duilla suhovei-tuulet johtuvat Arktikan seuduilta tulevista 
ilmamassoista. Kylmässä pohjolan ilmassa on vähän kos- 
teutta. Etelään kulkiessaan tämä ilma ehtii lämmetä 
kovasti, mutta vesihöyryn määrä siinä lisääntyy varsin 

vähäisesti. Siitä johtuukin ilman kuivuus, joka vaikuttaa 
vahingollisesti kasveihin. 

Yllämainituilla maapallon seuduilla suhovei-tuulet ovat 
tavallinen ilmiö. Siis ne pohjautuvat tietynlaiseen välttä- 
mättömyyteen. Mutta suhovei-tuulien vaikutusaika ja niiden 
leviämisalue eivät ole aina samanlaisia. Voi käydä niinkin, 
että suhovei-tuuli alkaa vasta viljan korjuun jälkeen. Silloin 
se ei vahingoita satoa. Lisäksi tiedetään, että kasveihin 
vaikuttavat vahingoittavasti vain sellaiset suhovei-tuulet, 
jotka liikkuvat vähintään 5 metriä sekunnissa, joiden kos- 
teuspitoisuus on tavattoman pieni ja jotka leviävät välittö- 
mästi maanpintaa pitkin. Jos nämä ominaisuudet puuttuvat, 
suhovei-tuulet ovat myös vaarattomia kasveille. 

Tarkasteltavassa ilmiössä viljakasvien kasvu ja kehitys 
ovat lainmukaisia. Lainmukaisia ovat myös suhovei-tuulet 
Maapallon eräillä seuduilla. Mutta tuhoutuuko sato suhovei- 
tuulen vaikutuksesta vai eikö tuhoudu, se on sattuman- 
varaista. Sadon tuhoutuminen ei siis ole syysuhteeton. Eikä 
se kuitenkaan ole ehdottoman välttämätön. Se on satunnai- 
nen. Voidaan myös sanoa, että itse suhovei-tuuletkin ovat 
satunnaisia kasvien kehitykseen nähden. Ja päinvastoin 
kasvien sisäisesti lainmukainen kehitys on satunnainen 
suhovei-tuuliin nähden. ] 

Ihminen ei tietenkään ole voimaton sattuman suhteen. 
Siitä huolimatta, että hän ei vielä pysty hallitsemaan säätä, 
esimerkiksi tuulia (ei ole epäilystäkään siitä, etteikö tulisi 
aika kun tämä on ihmisen vallassa), ihminen voi jossain 
suhteessa ehkäistä suhovei-tuulen vahingollisia seurauksia. 
Tätä tarkoitusta palvelevat viljelysmaiden suojametsäistu- 
tukset, keinojärvien ja kastelukanavien rakentaminen, kas- 
vien karaiseminen kuivuutta vastaan, kuivuuttakestävien 
kasvilajikkeiden jalostaminen, määrättyjen kylvöaikojen ja 
muiden maanviljelystekniikan vaatimusten noudattaminen. 
Kaikkien näiden toimenpiteiden toteuttaminen vähentää 
huomattavasti suhovei-tuulien tuhoisaa vaikutusta kasvei- 
hin, kohottaa jyrkästi niiden satoisuutta. 

Ottakaamme toinen esimerkki. Tykistön harjoitusken- 
tällä on ammuntaharjoitukset. Hyvin harvoin sattuu sel- 
laista, että ammukset osuvat tarkasti samaan pisteeseen. 
Siksi sodassa on olemassa sääntö: kun alkaa tykistötuli, on 
vaarattominta olla sen loppumiseen asti jossain uudessa 
ammuskuopassa. Miten sellainen on selitettävissä? Jokai- 
nen tykki ampuu aina suuntauksen jälkeen useampia lau- 
kauksia muuttamatta tähtäimen ja suuntausmekanismien 
asentoa. Ammunta suoritetaan vakiopanoksilla. Jos tykistö- 
tulituksessa vallitsisi ehdoton välttämättömyys, niin kaik- 
kien ammusten (ainakin samasta tykistä) pitäisi sattua 
aina samaan kuoppaan. Mutta sitä nimenomaan ei tapah- 
dukaan. 

Ehkä tämä esimerkki todistaa sitä, että tykistötulituk- 
sen tulokset ovat ehdottoman satunnaisia, ettei tässä ole 
välttämättömyyttä? Jos asia olisi näin, niin saman tykin 
lähettämät ammukset lentäisivät eri suunnille ja eri matko- 
jen päähän, vaikka tähtäyslaitteen ja suuntauskojeiden 
asema säilytettäisiin ennallaan. Sellaistakaan ei tapahdu. 
Määrättyjä ehtoja noudatettaessa ammukset putoilevat 
melko lähelle ensimmäistä kuoppaa, vaikka eivät osukaan 
siihen. On havaittavissa osumien määrätynlainen kasauma, 
joka todistaa ammusten lennon lainmukaisuutta. 

Kuten tiedetään, tykinammusten lentomatka riippuu 
hyvin monista syistä. Sellaisia ovat ruutipanoksen koko ja 
teho, ammuksen paino ja muoto, tykin rakenne, esimerkiksi 
sen piipun pituus ja asetuskulma näköpiirin rajaan nähden, 
ilman tiiveys ja lämpötila, tuulen voima. Eräät näistä 
ammuksen lennon määräävistä tekijöistä ovat koko ammun- 
nan aikana pysyviä (esimerkiksi tykin rakenne). Sitä ei 
kuitenkaan voida sanoa muista tekijöistä. Vaikka ammusten 
valmistus tehtaassa on varsin tarkkaa työtä, niin ammuk- 
sen ja sen ruutipanoksen painossa on eräänlaisia poikkea- 
misia, Vaikka tykin tähtäyslaite ja suuntauskoje pysyvät 
muuttumatta, niin ammuttaessa saattaa syntyä vähäisiä 
poikkeamisia piipun suunnassa sekä korkeuskulmassa. 

Sellaista tapahtuu esimerkiksi tykin siirtyessä (oikealle, 
vasemmalle) tai painuessa syvemmälle maahan. Tuulen- 
puuskat vaihtelevat ammunnan aikana. Nämä ja monet 
muut seikat johtavat siihen, että tulituksen aikana kaikki 
seuraavat osumat poikkeavat hieman ensimmäisestä 
osumasta. 

Näin ollen ammusten lennossa ilmenee joka kerta jotain 
välttämätöntä ja lainmukaista, mistä riippuu osumien mää- 
rätynlainen kasauma. Samalla siinä on jotain satunnaista, 
mikä ilmenee osumien eräänlaisena hajaantumisena. Tässä 
ei voida sanoa, että yhden ammuksen (olettakaamme ensim- 
mäisen) osuma on välttämättömyys ja toisen osuma on 
sattuma. Eikä tämä koske yksinomaan ammuntaa, vaan 
mitä tahansa muuta prosessia, johon osallistuu koko joukko 
erillisiä kappaleita eikä vain jokin yksi esine. 

Otettakoon vaikka sellainen ilmiö kuin eliöiden muun- 
televaisuus. Jo Charles Darwin tiesi sen, että eliöiden kaikki 
muunnokset aiheutuvat niiden vuorovaikutuksesta muuttu- 
vaan ympäristöön (ilmastoon, maaperään, muihin eliölajei- 
hin). Mutta ympäristön vaikutus jopa varsin samanlaisiin 
eliöihin (esimerkiksi kahden vanhemman saman jälkipolven 
yksilöihin) ei johda täysin tasavertaisiin tuloksiin. Vaikka 
eri eliöiden muutokset tapahtuvat samaan suuntaan, ne 
eivät kuitenkaan ole yhdenvertaisia. Se johtuu siitä, että 
ympäristön vaikutukseen joutuvan jälkipolven yksilöt eivät 
ole tasavertaisia kaikesta yhdennäköisyydestään huoli- 
matta. Jokaisella eri yksilöllä on omia yksilöllisiä, satunnai- 
sia piirteitä. Siksi ei ympäristön samanlainenkaan vaikutus 
niihin voi antaa yhtäläisiä tuloksia. 

Näistä esimerkeistä nähdään, että välttämättömyys ilme- 
nee siinä yhteisessä, mikä on ominaista erillisten kappalei- 
den joukolle, vaikka jokaisella kappaleella onkin paljon 
satunnaisia, vain sille ominaisia erikoisuuksia. Tästä voi- 
daan päätellä mitä ovat välttämättömyys ja sattuma. 

Välttämättömyys on sellainen ilmiöiden yhteys, joka on 
sisäisesti kiertämätöntä ja toteutuu tarkoin määrätyssä 

järjestyksessä. Sattuma on sellainen ilmiöiden yhteys, joka 
ei iohdu kyseisen yleisprosessin sisäisestä kiertämättömyy- 
destä ja joka voi toteutua taikka olla toteutumatta, voi 
toteutua näin taikka hieman toisin. 

Kaikesta eroavaisuudestaan huolimatta välttämättömyys 
ja sattuma eivät ole kokonaan vieraita toisilleen. Friedrich 
Engels sanoi, että sattuma on ainoastaan vuorovaikutuksen 
toinen pooli (napa) ja toista poolia sanotaan välttämättö- 
myydeksi. Sattuma on välttämättömyyden ilmenemismuoto 
ja sen täydennys. Tämä merkitsee, ettei maailmassa ole 
yksinomaan välttämättömiä tai yksinomaan satunnaisia 
ilmiöitä. Jokainen ilmiö on samanaikaisesti sekä välttämä- 
tön että satunnainen. Se on välttämätön siksi, että sen 
syntymisen ja kehittymisen perustana on jotain yhteistä, 
joka on ominaista samankaltaisten ilmiöiden määrätylle 
ryhmälle. Mutta esineen yksilöominaisuuksista sekä koske- 
tuksesta muihin esineihin sen muuttumisen suunta eroaa 
jossain määrin toisten yksilöllisten esineiden muuttumi- 
sesta, jotka osallistuvat samaan yleisprosessiin. Sattuma 
ilmenee yksilöllisissä poikkeamisissa siitä keskinkertaisesta 
osoittimesta, joka on luonteenomaista kyseiseen prosessiin 
osallistuvien esineiden kokonaisuudelle. Karl Marx kirjoitti, 
että kapitalistisen tuotantotavan oloissa ,,...vallitsee sat- 
tuma, missä siis sisäinen laki, joka raivaa tietään näissä 
sattumissa ja säännöstelee niitä, tulee näkyväksi vasta sil- 
loin, kun ne otetaan suurin joukoin” '. 

Lakia ei voida tiedostaa yhden tai muutaman erillisen 
esimerkin nojalla, koska silloin on mahdotonta todeta, mikä 
kyseisissä ilmiöissä riippuu yleisestä lainmukaisuudesta ja 
mikä johtuu esineen satunnaisista, yksilöllisistä ominai- 
suuksista. Lain tiedostamiseksi on tutkittava koko joukko 
ilmiöitä. Toiset sattumat tasapainoutuvat toisilla, kun taas 
välttämättömyys säilyy pysyväisyytensä vuoksi kaikissa 
erillisissä ilmiöissä, joten se saadaankin selville. 


V Karl Marx. Pääoma. Venäjänk. Gospolitizdat, 1951, 11 nide, s. 841. 

Tosielämässä välttämättömyys ei esiinny pelkkänä, vaan 
jossain sattumamuodossa. Siksi on korostettava, että sattu- 
man välttämättömyyden yllämainittu yhteys edellyttää myös 
sen, että satunnaiset, yksilölliset poikkeamiset eivät voi 
olla ylettömiä. Ne rajoittuvat aina kyseisten ilmiöiden ryh- 
mille täysin määrättyihin puitteisiin. 

Sattuman ja välttämättömyyden — keskinäissuhteiden 
eräänä erikoisuutena on vielä se, että ne voivat muuttua 
toinen toiseksi. Esimerkkinä satunnaisen ja välttämättömän 
keskinäisestä muuttumisesta on vaihdon ja kaupan ilmaan- 
tuminen yhteiskunnassa. Luontoistalouden! oloissa työn 
tuotteiden vaihto on sattumanvaraista. Tavarantuotannon 
kehittyessä vaihto ja sittemmin myös kaupankäynti muut- 
tuvat välttämättömyydeksi. Kapitalismin kaudella saattaa 
olla vain poikkeuksena tapauksia, että perhe itse tuottaisi 
kaiken tarpeellisen ostamatta mitään. Toisin sanoen joskus 
välttämätön luontoistalous on muuttunut satunnaiseksi 
ilmiöksi kapitalistisen yhteiskunnan elämässä. 

Välttämättömyys ja sattuma ovat olemassa kaikissa 
yhteiskuntamuodoissa, myös sosialismin oloissa. Mutta 
sosialistisessa yhteiskunnassa ne ilmenevät toisin kuin 
muissa yhteiskuntaoloissa, esimerkiksi kapitalismin kau- 
della. Kapitalistisessa yhteiskunnassa välttämättömyys 
esiintyy sokeana ja alkuvoimaisena tekijänä. Tuotannon- 
välineiden yksityisomistus ja sen synnyttämä kilpailu kapi- 
talistien kesken, tuotannon anarkia sekä talouspulat estävät 
ihmisiä näkemästä jo ennakolta tuotannollisen toimin- 
tansa tuloksia. Yhteiskunnallinen välttämättömyys esiintyy 
sokeana voimana, joka raivaa tietään lukemattomien sattu- 
mien läpi. 

Sosialismin oloissa päinvastoin välttämättömyys ilme- 
nee ihmisten tietoisen toiminnan muodossa. Tuotannonväli- 
neiden yhteiskunnallinen omistus, sosialistisen yhteiskunnan 


' Luontoistalous on sellainen talousmuoto, jossa kaikki tar- 
peet tyydytetään omilla tuotteilla vaihtamatta, ostamatta ja myymättä 
mitään esineitä. 

jäsenten moraalinen ja poliittinen yhtenäisyys antavat 
heille mahdollisuuden luoda tietoisesti historiaansa tiedos- 
tettuja yhteiskunnan lakeja vastaavasti. Sen vuoksi sattu- 
milla ei ole enää sellaista merkitystä kuin kapitalismin 
oloissa, vaikka niitä on sosialistisessakin yhteiskunnassa. 

Sosialistisen järjestelmän vallitessa voidaan monissa 
suhteissa rajoittaa erilaisten sattumien vaikutusta, sellais- 
ten kuin eräiden epäsuhteiden syntyminen kansantalouden 
eri alojen kehityksessä, eri ammattialojen asiantuntijain 
kouluttamisessa, samoin myös monia epäsuotuisia luonnon- 
ilmiöitä — tulvia, kuivuutta yms. Tämä ei tietenkään 
tapahdu itsestään, ilman ponnistuksia. Taistelu kaikenlais- 
ten epäsuotuisten sattumien ehkäisemiseksi ja voittamiseksi 
vaatii kohtalaista voimien jännitystä meidän hallituksel- 
tamme, Kommunistiselta puolueelta ja kaikilta neuvosto- 
ihmisiltä. Valtavana apuna tässä on meillä marxilais- 
leniniläinen filosofia, eritoten sen selvittämä välttämättö- 
myyden ja sattuman keskeinen todellinen yhteys. 

Dialektinen materialismi osoittaa, että tiedostaessaan 
luonnon ja yhteiskunnan ilmiöitä ihminen saa selville 
sen välttämättömän sisällön, joka kätkeytyy hänen kohtaa- 
miensa yhteyksien ja suhteiden satunnaiseen muotoon. 
Huomioimatta erilaisten yhteyksien ja suhteiden yksilölli- 
siä, satunnaisia piirteitä ja ominaisuuksia hän määrittelee 
sen yhteisen ja lainmukaisen, mikä on niiden perustana, 
mikä on niiden olemassaolon laki. 

Mitkä ovat lain perusominaisuudet ja peruspiirteet? 


LAKI ON YLEISEN YHTEYDEN MUOTO 


Puhuessamme laista tarkoitamme tiettyä järjestynei- 
syyttä ja määrätynlaista suuntaa esineiden välisissä yhteyk- 
sissä. Laki-käsite on kaaoksen, sekavuuden vastakohta. Laki 
ei ole erillinen esine eikä esineen erillinen ominaisuus, vaan 
se on monien esineiden keskeinen yhteys, suhde. Yhteys voi 
olla välttämätön ja satunnainen. Laista puhuttaessa tarkoi- 

tammekin nimenomaan välttämättömiä, pysyviä, toistuvia 
yhteyksiä ja suhteita. 

Kaksi esinettä tai joukko samanlaisia esineitä saattaa 
olla hyvinkin toistensa näköisiä, niiden välillä vallitsevat 
yhteydet saattavat olla samankaltaisia, mutta niissä on aina 
jotain toistumatonta, yksilöllistä, satunnaista. Laki ei 
ilmaise näitä yksilöllisiä, satunnaisia seikkoja esineiden 
välisissä suhteissa, vaan sitä yleistä, toistuvaa, tärkeintä, 
joka on olennaista niille kaikille. 

Eräs mekaniikan laki esimerkiksi kuuluu näin: kappa- 
leen pudotessa vapaasti ilmattomassa tilassa kuljettu matka 
on suoraan verrannollinen ajan neliöön. Tämä laki ilmaisee 
sen yhteisen, mikä on oleellista kaikkien kappaleiden 
putoamiselle olkootpa ne kuinka erilaisia tahansa. Tässä ei 
ole puhe yleensä yhtäläisyydestä, vaan nimenomaan siitä 
yhtäläisyydestä, mikä sisältää kyseisen ilmiön olemuksen. 

Laki ilmaisee tärkeimmät suhteet esineiden välillä. Laki 
ja ilmiön olemus ovat samanveroisia rinnakkaiskäsitteitä. 
Laki esiintyy olemusten välisenä suhteena. Tämä koskee 
erikoisesti niinsanottuja peruslakeja, jotka luonnehtivat 
jotain todellisuuden alaa. 

Nykyaikaisen kapitalismin taloudellinen peruslaki suu- 
rimman kapitalistisen voiton takaamisesta ilmentää por- 
varillisen tuotannon olemuksen. Kapitalismin oloissa 
tuotantoa ei harjoiteta kansan hyväksi eikä kansan aineel- 
listen ja henkisten tarpeiden tyydyttämiseksi, vaan kapita- 
listien suurvoittojen turvaamiseksi. Ennen kapitalistit 
tyytyivät voiton keskimääräiseen | suhdelukuun, mutta 
nykyisin kapitalismin yleisen kriisin syventyessä kapita- 
listit tavoittelevat suurimpia voittoja. Se on koko heidän 
toimintansa tarkoitus. Sen saavuttamiseksi he eivät karta 
mitään keinoja. Jos vain halpamaisuus, petos, murha, 
uusien sotien lietsominen tuottavat imperialisteille suuria 
voittoja, he pitävät niitä ,laillisina” eikä ainoastaan kel- 
vollisina keinoina. Tämä oleellinen sisältyykin nykyajan 
kapitalismin taloudelliseen peruslakiin. 

Lain tärkeimpien tuntomerkkien nojalla voimme antaa 
sille jotakuinkin suppean määritelmän. Laki on kappaleiden 
ja ilmiöiden välinen välttämätön, pysyvä, oleellinen yhteys, 
joka ilmenee niiden liikunnassa. 

Maailman lait ovat objektiivisia, ne ovat olemassa ihmi- 
sen tahdosta ja halusta riippumatta. Ihmiset voivat vain 
tiedostaa näitä lakeja ja käyttää niitä hyväkseen. Tieteen 
lait ovat maailman lakien kuvastusta. Toisin sanoen ne ovat 
ihmisen tiedostamia objektiivisia lakeja. 

Yllämainittu koskee yhtälailla luonnon lakeja kuin 
yhteiskunnankin lakeja. Molemmat ovat luonteeltaan objek- 
tiivisia. Ihmiset eivät voi halunsa mukaan säätää eikä 
kumota enempää luonnon kuin yhteiskunnankaan lakeja. 
Tässä tarkoitetaan tietenkin yhteiskunnan kehityksen objek- 
tiivisia lakeja eikä juridisia (lakitieteen) lakeja, joita val- 
tio säätää ja kumoaa. 

Luonnon ja yhteiskunnan laeilla on jotain yhteistä. 
mutta samalla ne monessa suhteessa eroavat toisistaan. 
Niinpä luonnon lait vaikuttavat ihmisen olemassaolosta 
riippumatta. Ne pitivät paikkansa jo silloin, kun ihmistä ei 
vielä ollut olemassa. Yhteiskunnan lait ovat ilmaantuneet 
vasta ihmisen ja koko ihmisyhteiskunnan synnyttyä. Ne 
toteutuvat ihmisten toiminnan erilaisissa muodoissa. His- 
toriallisista oloista riippuen ihmiset ovat tietyissä välttä- 
mättömissä yhteiskunnallisissa suhteissa keskenään, mutta 
se ei riipu ollenkaan ihmisten henkilökohtaisista toivomuk- 
sista ja pyrkimyksistä. Tämän johdosta Engels sanoi, että 
yhteiskunnan lait ovat ihmisten yhteiskunnallisten suhtei- 
den lakeja. Missä ei ole ihmisiä, siellä ei ole yhteiskunnan 
lakejakaan. 

Yhteiskunnan lakien toisena eroavaisuutena on niiden 
lyhytikäisyys. Luonto on ikuinen. Siksi ovat ikuisia monet 
sille oleelliset laitkin esimerkiksi materian säilymisen ja 
muuttumisen laki, energian säilymisen ja muuttumisen laki. 
Ihmiset ovat syntyneet vasta määrätyllä materian kehitys- 
asteella. Heidän olemassaolonsa aika on äärimmäisen 

vähäinen verrattaessa sitä vaikkapa Maan olemassaolon 
aikaan. Onhan täysin ymmärrettävää, että varsin lyhyt- 
aikaisia ovat myös ne lait, jotka ovat oleellisia ihmisyhteis- 
kunnalle. 

Sitä paitsi monet yhteiskunnan kehityslait eivät vaikuta 
yhteiskunnan kaikissa kehitysvaiheissa. Jokaisella yhteis- 
kuntakaudella ovat omat, vain sille olennaiset lait. Uuden 
yhteiskuntajärjestelmän kehittyessä ne lakkaavat vaikutta- 
masta. Sitävastoin tulee uusia lakeja, jotka säilyvät ja vai- 
kuttavat niin kauan kuin elää ja pysyy voimassa nämä lait 
synnyttänyt yhteiskuntajärjestelmä. 

Yhteiskunnan lait eroavat luonnon laeista myös sen 
mukaan, mikä sija niillä on luokkien välisissä suhteissa ja 
luokkataistelussa. Luonnon lakeja käyttävät hyväkseen 
myös taantumukselliset, kuolevat luokat eivätkä ainoastaan 
edistykselliset luokat. Tosin ensinmainitut ponnistelevat 
melkoisesti taistelussaan luonnon lakien materialistista 
selitystä vastaan yrittäen mukauttaa sen uskonnollis-idea- 
listisen maailmankatsomuksen käyttöön. Mutta koska luon- 
non lait eivät kajoa välittömästi taantumuksellisten luok- 
kien perusetuihin, niin niiden tiedostaminen ja käyttäminen 
tapahtuu ilman suuria yhteiskunnallisia järistyksiä. 

Sensijaan yhteiskunnan lakien, esimerkiksi kapitalisti- 
sen voiton lain ja sosialistisen vallankumouksen lain löytä- 
minen ja käyttäminen kohtaavat mitä ankarinta vastarintaa 
kuolevien luokkien taholta. Nimenomaan sentähden por- 
varisto ryntäsi niin raivokkaasti ja käy yhä vieläkin mitä 
kiivainta taistelua marxismia-leninismiä vastaan, joka on 
selittänyt yhteiskunnan kehityslait ja todistanut kapitalis- 
min tuhon kiertämättömäksi. 

Lakien objektiivisen luonteen kieltäminen on erittäin 
laajasti levinnyt nykyajan porvarillisten filosofien keskuu- 
dessa. He julistavat, että lait ovat ,,vain inhimillisen tiedon 
tuote”. Lait ovat muka olemassa ainoastaan meidän ajatte- 
lussamme eikä objektiivisessa maailmassa. 

Eräs niitä nykyajan porvarillisia filosofisia koulukuntia, 
jotka kieltävät lakien objektiivisen luonteen, on positivismi. 
Sen kannattajat kieltävät luonnon ja yhteiskunnan objek- 
tiiviset lait julistaen lisäksi, että he esiintyvät kaikkien 
filosofisten teorioiden vastustajina ja nojaavat yksinomaan 
» positiivisiin” —(myönteisiin) —tosiasioihin. Itseasiassa he 
sotivat vain tieteellistä materialistista filosofiaa vastaan 
puoltaen filosofista idealismia ja uskonnollista pimitystä. 

Positivistisilla mielipiteillä on varsin laaja jalansija 
porvarillisessa sosiologiassa (yhteiskuntatieteessä). Se 
onkin täysin käsitettävää, sillä yhteiskunnan kehityslait 
puhuvat kapitalismin ohimenevästä luonteesta. 

Nämä lait todistavat sen, että kapitalismin järjestelmä 
on jo elänyt aikansa. Ihmiskunnan kolmasosa on vapaa 
porvarillisesta sorrosta ja riistosta. Jonkin ajan kuluttua 
sosialismi on juhliva voittoaan koko maailmassa. Sellainen 
on historian laeista juontuva eittämätön johtopäätös. 

Mutta imperialistinen porvaristo ei halua tunnustaa 
sitä. Se yrittää kaikin keinoin pelastaa palkkaorjuuteen 
perustuvan kapitalistisen järjestelmän. Siksi porvariston 
lakeijat isäntiensä määräyksestä nousevat kieltämään 
yhteiskunnan = objektiivisia kehityslakeja. He koettavat 
kuvata yhteiskuntaa erilaisten sattumien ja toistumattomien 
tilanteiden sekavaksi kasautumaksi. 

Tulevaisuutta kammoksuva amerikkalainen porvarillinen 
publisisti W. Lippmann puhuu yhteiskuntaan ilmestyneistä 
, huolestuttavista luhistumisen oireista”. Englantilainen 
porvarillinen sosiologi B. Russell vakuuttaa, että maailma 
kulkee kehityksessään tuhoa kohti ja sen voi pelastaa 
ainoastaan historian kääntyminen eräänlaiseen ,umpi- 
kujaan”. Samaten kuin muutkin imperialistien lakeijat he 
yrittävät selittää kapitalismin lähenevää tuhoa koko yhteis- 
kunnan, koko kansan läheneväksi tuhoksi. 

Mutta nämä juonittelut ja peloittelut ovat turhia. Työ- 
väenluokka, kaikki työtätekevät tietävät, että maailman 
kehitys kulkee varmaa tietään kommunismin voittoon eikä 

v umpikujiin” ja ,,sivuteille”. Tämän tien on osoittanut sille 
marxilais-leniniläinen teoria ja sen luojat K. Marx, 
F. Engels ja V. Lenin, jotka ovat tiedostaneet yhteiskunnan 
kehityksen objektiiviset lait. Marxismi-leninismi on antanut 
tieteellisen selityksen siitä, mikä aiheuttaa eri yhteiskunta- 
luokkien vastakkaisten aatteiden ja pyrkimysten yhteentör- 
mäyksiä, mitkä ovat ne tuotannon objektiiviset ehdot, jotka 
turvaavat yhteiskunnan aineellisen elämän ja luovat perus- 
tan koko yhteiskuntahistorialle. 

Marxismi-leninismi on selittänyt yhteiskunnan kehi- 
tyksen lainmukaisen luonteen ja siten muuttanut yhteiskun- 
taa tutkivan tiedonalan tosiperäiseksi tieteeksi. Marxismi- 
leninismi osoittaa, että historian jääväämätön kulku johtaa 
kapitalismin hävittämiseen ja kommunismin voittoon. Siksi 
kapitalismin kaikenkarvaiset palkkarengit hyökkäilevätkin 
raivokkaan kiukkuisesti marxilais-leniniläistä teoriaa vas- 
taan, yhteiskunnan kehityslakien tunnustamista vastaan. 

Raivotkootpa he vihassaan miten tahansa, panetelkootpa 
sosialismia ja sen marxilais-leniniläistä teoriaa miten 
hyvänsä, pelotelkoot mielinmäärin ihmiskuntaa ,,romahduk- 
silla”, mutta he eivät voi pysäyttää historian jatkuvaa 
eteenpäinmenoa eivätkä sammuttaa ihmiskunnan nousevan 
päivänkoiton valoa, kommunismin voittoa koko maailmassa. 
Heidän yrityksiinsä voidaan vastata suuren kirjailijamme 
A. M. Gorkin sanoin: 

Ettei pilvet päivää peitä, ei, eivät peitä!” 


MAAILMAN LIIKUNTA, MUUTTUMINEN 
JA KEHITYS 


Esineiden yleinen yhteys on erottamaton niiden liikun- 
nasta ja muuttumisesta. Selventäen yleisen yhteyden sekä 
keskeytymättömän liikunnan ja muuttumisen välisiä suh- 
teita maailmassa F. Engels kirjoitti: ,,Koko tutkittavis- 
samme oleva luonto muodostaa eräänlaisen järjestelmän, 

eräänlaisen kappaleiden eheän yhteyden, jossa kappale 
sanalla ymmärrämme tässä kaikkia aineellisia reaalisuuk- 
sia tähdestä atomiin saakka... Jo siihen seikkaan, että nämä 
kappaleet ovat keskinäisessä yhteydessä, sisältyy se, että 
ne vaikuttavat toinen toiseensa, ja tämä niiden keskeinen 
vuorovaikutus onkin nimenomaan liikuntaa. Jo tästä käy 
ilmi, ettei materia ole ajateltavissa ilman liikuntaa” !. 

Liikuntaa käsiteltäessä marxilais-leniniläinen filosofia 
käyttää kolmea erilaista termiä: ,,läikunta”, ,,muuttuminen” 
ja ,, kehitys”. Ovatko nämä termit tasavertaisia tai päinvas- 
toin, merkitseekö jokainen niistä jotain vallan toista kuin 
muut kaksi? Lyhyesti vastaten voidaan sanoa, että niiden 
kesken on paljon yhteistä eivätkä ne kuitenkaan ole keske- 
nään täysin samankaltaisia. 

Kolmesta termistä on laajinta käsitys , liikunta”. Siihen 
sisältyvät myös toiset kaksi käsitystä. Liikunta on materian 
olemassaolon muoto, eräs sen tärkeimpiä perusominaisuuk- 
sia. Liikuntaan kuuluu niin kappaleiden mekaaninen paikan 
muuttaminen kuin niiden sisäisetkin muutokset, toisin 
sanoen toisesta olotilasta toiseen siirtyminen. 

Kun muuttuminen käy yksinkertaisesta monimutkaiseen, 
alemmasta korkeampaan, sitä sanotaan kehitykseksi. Siitä 
seuraa ettei kaikki muuttuminen ole kehitystä, vaikka kai- 
kenlainen kehitys merkitsee muuttumista. Kaikenlainen 
muuttuminen on liikuntaa, mutta ei kaikenlainen kappaleen 
liikunta ole sen sisäistä muuttumista. Mekaaninen liikunta, 
toisin sanoen kappaleen yksinkertainen paikan muuttaminen 
ei merkitse tämän kappaleen muuttumista. Sen vuoksi täl- 
laista liikuntaa (liikkuvaan kappaleeseen nähden) ei voida 
sanoa edes muuttumiseksi kehityksestä puhumattakaan. Se 
ei tietenkään merkitse, etteikö siinä tapahtuisi kappaleen 
aseman muuttumista sitä ympäröiviin toisiin kappaleisiin 
nähden. Mekaanisen liikunnan tilassa oleva kappale voi 


' F, Engels. Luonnon dialektiikka. Venäjänk. Gospolitizdat, 1953, 
s. 45. 

samalla myös kärsiä joitakin sisäisiä muutoksia ja osallis- 
tua maailman yleiseen kehitykseenkin. 

Selittäkäämme —ylläsanottua seuraavalla esimerkillä. 
Juna on menossa Moskovasta Leningradiin. Sen liikunta 
paikasta toiseen on tavallista mekaanista siirtymistä. Mutta 
itsessään junassa tapahtuu määrätynlaisia muuttumisia. 
Veturin tulipesässä palaa hiili muuttaen veden höyryksi, 
joka panee junan kulkemaan. Pyörät kuluvat hankau- 
tuessaan kiskoihin. Veturin ja vaunujen asema muuttuu 
maastoon nähden, jossa juna kulkee. Juna kuljettaa lastia ja 
siten osallistuu kansantaloutemme yleiseen kehitykseen. 
Vaikka junassa tapahtuvat muutokset ovatkin yhteydessä 
mekaaniseen liikuntaan, ne eivät kuitenkaan kuulu siihen. 
Mekaaninen liikunta merkitsee ainoastaan junan aseman 
muuttumista seutuun nähden, missä se kulkee. Sanan laa- 
jassa merkityksessä liikunta käsittää niin junan mekaanisen 
siirtymisen kuin ne monenlaiset muutoksetkin, joita siinä 
itsessään tapahtuu. Siihen liittyy myös maamme taloudelli- 
sen kehityksen momentti, jossa junalla on oma osuutensa 
(rahdinkuljetus). 

Kehitys on siis korkein liikunnan tyyppi, jolloin kappa- 
leessa tapahtuu muutoksia vain täysin määrättyyn, jatku- 
vasti etenevään edistykselliseen suuntaan. Eikä ole sattuma, 
että porvarilliset taantumukselliset filosofit ja tiedemiehet 
tunnustavat liikunnan ja samalla kieltävät kehityksen. 

Marxilais-leniniläinen käsityskanta on se, että kehityk- 
selle on ominaista jatkuva eteneminen yksinkertaisesta 
monimutkaiseen. Dialektinen materialismi opettaa, että 
materia siirtyy kehitysprosessissaan alemmista muodoista 
korkeampiin. 

Näin tapahtuu siksi, että seuraava kehitysaste aina ikään 
kuin pohjautuu edellisen kehitysasteen saavuttamaan 
tasoon. Säilyttäen vanhan myönteisen sisällön uusi heittää 
samanaikaisesti pois kaiken vanhentuneen. Tätä prosessia 
sanotaan ,,kumoamiseksi” eli vanhan dialektiseksi ,kieltä- 
miseksi” uuden taholta. Jokaisen ilmiön toinen kehitysvaihe 

aina , kieltää? ensimmäisen kehitysasteen, kolmas taas 
» kieltää” toisen jne. On tullut tavaksi sanoa, että kehitys- 
prosessissa tapahtuu , kieltämisen kieltäminen”. 

Laki kieltämisen kieltämisestä on materialistisen dialek- 
tiikan peruslakeja. Sen vaikutusta on helppo seurata esi- 
merkiksi ihmisyhteiskunnan kehityksen kulussa. Siirryt- 
täessä alkukantaisesta yhteisöjärjestelmästä orjanomistus- 
järjestelmään — vanhat —tuotantosuhteet (toisin sanoen 
suhteet, jotka muodostuvat ihmisten kesken tuotantopro- 
sessissa riippuen tuotannonvälineiden omistusmuodosta) 
antoivat tietä siihen aikaan edistyksellisemmille orjanomis- 
tussuhteille. Uuden rinnalla orjanomistusyhteiskunta säi- 
lytti ja kehitti edelleen niitä tuotantovoimia (työvälineet ja 
ihmiset, joilla oli tuotantokokemusta ja työtottumuksia), 
jotka oli luotu alkukantaisen yhteiskuntajärjestelmän 
uumenissa.  Orjanomistusyhteiskunta oli alkukantaisen 
yhteisön kieltämistä. Orjanomistukselliset tuotantosuhteet 
vaihtuivat vuorostaan feodaalisiin suhteisiin. Tuotantotavan 
vaihtuessa toiseen oli tiettyä jatkuvaisuutta, joka ilmeni 
tuotantovoimien saavutetun kehitystason säilyttämisessä. 
Feodaalinen järjestelmä oli siis orjanomistusjärjestelmän 
kieltämistä. Seuraavassa kehitysvaiheessa kapitalistinen 
yhteiskunta kielsi feodalismin. 

Sosialistinen vallankumous poistaa kaikkein johdon- 
mukaisimmin yhteiskunnan edellisen kehitysasteen aikan- 
saeläneitä puolia. Se ei vaihda yksityisomistuksen toista 
muotoa toiseen eikä riiston toista muotoa toiseen, vaan 
hävittää kokonaan tuotannonvälineiden yksityisomistuksen 
ja siitä johtuvan ihmisen harjoittaman toisen ihmisen riis- 
ton. Mutta sosialistisen vallankumouksen kulussa ei tapahdu 
läheskään kaiken sen hävittämistä, mitä on syntynyt 
kapitalismin oloissa. Sosialismi säilyttää ja kehittää tuo- 
tantovoimia sekä kaikkia aineellisen ja henkisen kulttuurin 
arvokkaita saavutuksia, jotka ihmiskunta on luonut edellis- 
ten yhteiskuntajärjestelmien aikakausilla, myös kapitalis- 
min kaudella. 

Dialektinen laki kieltämisen kieltämisestä vaikuttaa 
myös luonnonilmiöiden alalla. 

Dialektiikan toinen peruslaki on määrällisten muutosten 
siirtyminen laadullisiksi. Tämän lain mukaisesti vähitellen 
tapahtuvat määrälliset muutokset johtavat aina jossakin 
vaiheessa perinpohjaisiin laadullisiin muutoksiin. Laadulli- 
set muutokset edellyttävät vuorostaan määrällisten muutos- 
ten jatkuvaa tapahtumista. 

Tämän lain vaikutus ilmenee selvästi jonkin aineen 
(esimerkiksi veden) lämpötilan muuttumisessa. Veden 
lämmetessä tapahtuu ensin vähittäisiä määrällisiä muutok- 
sia. Vesi lämpenee, sen ominaispaino ja sitkeys muuttuvat. 
Vihdoin 100? lämpötilassa määrälliset muutokset johtavat 
hyppäykseen, veden laadulliseen muuttumiseen höyryksi. 
Uusi laatu vaikuttaa myös määrälliseen puoleen. Sen näkee 
jo siitä, että höyry ottaa huomattavasti enemmän tilaa kuin 
vesi, josta höyry on tullut. Muutkin höyryn määrällisten 
ominaisuuksien osoittimet muuttuvat jyrkästi veden ominai- 
suuksiin verraten. 

Laki määrällisten muutosten siirtymisestä laadullisiksi 
vaikuttaa myös yhteiskunnassa eikä yksinomaan luonnossa. 
Selvimpänä esimerkkinä laadullisista muutoksista yhteis- 
kunnassa ovat sosiaaliset vallankumoukset, siirtyminen 
yhteiskuntajärjestelmästä toiseen. 

Dialektiikan kolmas peruslaki on vastakohtien yhtenäi- 
syyden ja taistelun laki. Se osoittaa, mikä on kaiken kehi- 
tyksen sisältö ja sisäinen lähde. Joka esineessä, joka 
ilmiössä on tiettyjä vastakohtia, mikä johtaa niiden keskei- 
siin ristiriitoihin. Nämä ristiriidat ovatkin luonnon ja 
yhteiskunnan kaikkien ilmiöiden kehityksen perusta. On 
itsestään selvää, että erilaisille esineille ja ilmiöille ovat 
ominaisia myös erilaiset ristiriidat, toisin sanoen niillä on 
omat kehityslähteensä. 

Mikä esimerkiksi aiheuttaa sen, että Maa ja toiset 
planeetat kiertävät Auringon ympäri? Tämä aiheutuu sel- 
laisten vastakkaisvoimien yhtenäisyydestä ja , taistelusta” 

kuin on vetovoima ja poistovoima. Vetovoiman ja poisto- 
voiman vuorovaikutus, niiden välisten ristiriitojen alinomai- 
nen syntyminen ja ratkeaminen johtaa siihen, että planeetat 
kiertävät jatkuvasti aurinkokunnan keskikappaleen Aurin- 
gon ympäri. 

Ottakaamme esimerkki elollisesta luonnosta. Jokaisen 
organismin eläinä on prosessi, toisin sanoen se on määrä- 
tynlaista liikuntaa, joka liittyy valkuaisainekappaleiden 
olemassaoloon. Tämän liikunnan perustana on valkuais- 
ainekappaleiden ja niiden ulkoisen ympäristön kesken 
tapahtuva ristiriitainen aineenvaihto, toisin sanoen kahden 
vastapuolen assimilaation ja dissimilaation ' yhtenäisyys ja 
» taistelu”. Molemmat ilmiöt ovat keskenään erottamatto- 
massa yhteydessä. Assimilaatiota ei voi tapahtua ilman 
dissimilaatiota, joka antaa siihen tarvittavan energian. Eikä 
dissimilaatiota voi tapahtua ilman assimilaatiota, sillä 
dissimilaation alaiseksi joutuu aina se, mikä on aikaisem- 
min assimiloitu. 

Kun tarkastellaan yhteiskuntaa, niin nähdään, että 
sielläkin kehityksen sisäisenä sisältönä ja lähteenä ovat 
ristiriidat, ensikädessä tuotantovoimien ja tuotantosuhtei- 
den väliset ristiriidat. Luokkayhteiskunnassa se ilmenee 
ankarana taisteluna, luokkien otteluna. Orjanomistusyhteis- 
kunnassa orjat ja orjanomistajat, feodaalisessa talonpojat 
ja tilanherrat, kapitalistisessa proletariaatti ja porvaristo 
kamppailevat keskenään. Sovittamattomien = ristiriitojen 
ratkeaminen johtaa vanhojen yhteiskuntamuotojen vaihtu- 
miseen uusiksi, toisin sanoen uusien etaappien ilmestymi- 
seen yhteiskunnan etenevässä kehityksessä. 

Nämä ovat peruslait, jotka luonnehtivat dialektista käsi- 
tyskantaa luonnon ja yhteiskunnan kehityksestä. 


1 Assimilaatio— organismi yhteyttää ravitsemusprosessissa 
ympäristöstään sille välttämättömiä aineita. Dissimilaatio on 
vastakkainen prosessi, elimellisten aineiden hajoaminen ja poistaminen 
organismista ja samalla tapahtuva energian erittyminen. joka on tar- 
peen uusien aineiden assimilointiin. 

KONKREETTINEN JA HISTORIALLINEN 
SUHTAUTUMINEN TODELLISUUTEEN 


Oikea käsitys yleisestä yhteydestä ja kehityksestä luon- 
nossa ja yhteiskunnassa on suuresta merkityksestä ihmisen 
teoreettiselle ja käytännölliselle toiminnalle. 

Jos kerran kaikki esineet ovat keskinäisvaikutuksen ja 
alinomaisten muutosten alaisina, niin jokaisen esineen 
käsittämiseksi on aina huomioitava sen yhteys ympäröivään 
tilanteeseen, tutkittava sitä liikkeessä ja kehityksessä. Tätä 
vaatimusta materialistisessa dialektiikassa sanotaan kon- 
kreettiseksi ja historialliseksi suhtautumiseksi todelli- 
suuteen. Sen olemus voidaan ilmaista lyhyesti näin: 
abstraktista totuutta ei ole, totuus on aina konkreettinen, 
sillä kaikki riippuu olosuhteista, ajasta ja paikasta. 

Toisin sanoen vastaus mihin tahansa teorian ja käytän- 
nön asettamaan kysymykseen ei voi olla samanlainen eri- 
laisissa olosuhteissa. Tilanteen muuttuminen ja siis myös 
erilaisten ilmiöiden yhteyksien luonteen muuttuminen vaatii 
meitä uudistamaan käsityskantamme niistä ja samalla 
edellyttää käytännössä toisenlaisia toimenpiteitä. 

Kaikenlainen poikkeaminen konkreettisesta ja histo- 
riallisesta suhtautumisesta teorian ja käytännön kysymys- 
ten ratkaisuun merkitsee todellisuuden vääristelyä. Se joh- 
taa kiertämättä virheellisiin teoreettisiin johtopäätöksiin. 
Erheellisten johtopäätösten noudattaminen käytännössä 
johtaa taas vakaviin, toisinaan kohtalokkaisiin virheisiin. 
Tämä koskee yhtä paljon suurten valtiollisten tehtävien 
ratkaisua kuin kaikkia jokapäiväisiä tehtäviä, joita jokainen 
tavallinen työntekijä suorittaa. 

Esitämme seuraavan esimerkin todisteeksi. Sorvaaja saa 
tehtäväkseen työstää määrätyn kappaleen. Sitä varten 
hänen täytyy tuntea hyvin työkoneensa sekä osata lukea 
saamansa piirustus, valita sopivin sorvinterä ja määritellä 
kyseisen metallin leikkuunopeus. Riippuen metallin laa- 
dusta, sorvikoneen mallista, metallin leikkuunopeudesta, 

sorvaajan ammattitaidosta eräissä olosuhteissa on parasta 
käyttää sitä-ja-sitä sorvinterää, jossa on se-ja-se teroitus- 
kulma. Toisissa olosuhteissa tarvitaan muodoltaan ja 
aineeltaan aivan toisenlaista terää. Sorvinterää valitessaan 
sorvaaja huomioi monia seikkoja, hän suhtautuu valintaan 
konkreettisesti eikä ylimalkaisesti. Näiden seikkojen sivuut- 
taminen voi johtaa tuotteiden laadun huononemiseen ja 
niiden määrän vähenemiseen ja toisinaan koneen särky- 
miseenkin. 

Samoin on muiden ammattialojen työntekijäin työssä. 
Otetaan vaikkapa karjafarmin johtaja ja karjakot. Valmis- 
taessaan lehmille vuorokautisia rehuannoksia heidän on 
huomioitava monia seikkoja. Sellaisia ovat kollektiivitalou- 
den rehuvarat, lehmien ikä, niiden biologinen olotila 
(lypsäviä, tiineitä), karjasuojat (ovatko ne lämpimiä vai 
kylmiä) sekä jokaisen naudan vaatimusten ja käytöksen 
yksilölliset erikoisuudet. Parhaat karjanhoitajat huomioivat 
tarkasti kaikki karjanhoitoa koskevat seikat. Täten he saa- 
vat heidän hoitoonsa uskotusta karjasta enimmäismäärän 
karjatuotteita. Näiden vaatimusten täyttäminen kaikkialla 
maamme kollektiivitalouksissa ja neuvostotiloilla edistää 
sitä, että jo lähi vuosina me pääsemme Amerikan Yhdysval- 
tojen tasolle maidon, voin ja lihan tuotannossa yhtä henki- 
löä kohti. 

Voidaan esittää esimerkkejä myös lääketieteen alalta. 
Taudin määrittely on hyvin tärkeä ja vastuullinen seikka 
lääkärin työssä. Potilaan hoito ja myös hoidon tulos riippuu 
monessa suhteessa taudin oikeasta määrittelystä. Taudin 
määrittelyssä on huomioitava ehdottomasti kaikki sen 
oireet. Erilaiset taudit aiheuttavat useinkin samanlaisia 
häiriöitä tiettyjen elinten elintoiminnassa. Siis kaikkia näitä 
tauteja voidaan pitää jonain yhtenä tautina, jos niiden 
määrittelyssä huomioidaan vain jokin yksi sen oireista. 
Niinpä röntgentutkimuksissa saadaan samanlainen varjo- 
kuva — keuhkotulehduksesta, — tuberkuloosista, — syöpäkas- 
vannaisesta sekä eräistä muista harvinaisemmista tau- 

deista. Siksi erillisesti otettuna röntgentutkimus ei selvitä 
tautia. Lisäksi tarvitaan monenlaisia klinikkatutkimuksia. - 

On itsestään selvää, että todellisuuden konkreettinen 
ja historiallinen huomioiminen voi olla menestyksellistä 
vain silloin, kun tutkitaan syvällisesti ja monipuolisesti 
kyseinen esine, sen yhteydet ja suhteet muihin ilmiöihin. 

Työväenluokan johtajan ja teoreetikon V. I. Leninin 
koko teoreettinen ja käytännöllinen toiminta on loistava 
esikuva konkreettisesta ja historiallisesta suhteesta yhteis- 
kunnallisen kehityksen kysymysten ratkaisuun. Otta- 
kaamme esimerkki hänen monitahoisesta toiminnastaan. 

Tutkiessaan yhteiskunnan kehityslakeja XIX vuosisadan 
lopussa ja XX vuosisadan alussa Lenin huomasi, että kapi- 
talismin kehitys oli astunut uuteen vaiheeseen — imperia- 
Hismin vaiheeseen, jota luonnehtivat useat uudet seikat 
erottaen sen edellisestä esimonopolistisen kapitalismin 
vaiheesta. V. 1. Lenin osoitti erikoisesti imperialismin viisi 
taloudellista perustunnusmerkkiä: 1) tuotannon ja pääoman 
keskittyminen siinä määrin, että se on luonut talouselä- 
mässä ratkaisevaa osaa näyttelevät monopolit !; 2) ,,finanssi- 
pääoman” muodostuminen pankki- ja teollisuuspääoman 
yhteensulautumisen pohjalla; 3) pääoman vienti emä- 
maasta ? tavaraviennin asemesta; 4) kapitalistien kansain- 
välisten monopoliliittojen muodostaminen ja maailman 
jakaminen niiden kesken; 5) maapallon alueellinen jako 
kapitalististen suurvaltain kesken on päättynyt, mikä johtaa 
taisteluun sen uudestijakamiseksi, imperialistisiin sotiin 
maailman mittakaavassa. 

Käsittäen nämä tuntomerkit Lenin luonnehti niiden 
perusteella imperialismin monopolistiseksi, mätäneväksi ja 
kuolevaksi kapitalismiksi ja osoitti, että imperialismin kausi 
on sosialistisen vallankumouksen aatto. V. 1. Lenin sai 


' Monopolit — kapitalistien suuryhtiöitä, joilla on erikoisoikeu- 
det tuottaa ja myydä joitakin määrättyjä tavaroita. 

2? Emämaat— imperialistisia valtioita, jotka ovat vallanneet 
siirtomaita ja riistävät niitä. 

selville, että jo teollisuuskapitalismin kaudella vaikuttanut 
kapitalististen maiden epätasaisen kehityksen laki ilmenee 
erikoisen voimakkaana imperialismin kaudella. Kehityksen 
epätasaisuus johtaa kiertämättömiin sotiin eritoten olosuh- 
teissa, kun koko maailma on jo jaettu imperialististen 
rosvojen kesken. Se puolestaan heikentää maailman impe- 
rialismin yhtenäistä rintamaa ja luo mahdollisuuden impe- 
rialistisen ketjun murtamiselle on heikommasta renkaasta, 
toisin sanoen se luo mahdollisuuden sosialistisen vallan- 
kumouksen — voitolle ensialuksi muutamissa maissa tai 
vieläpä yhdessäkin erillisessä maassa. 

Leninin johtopäätökset olivat suurena panoksena sosia- 
listisen vallankumouksen marxilaisen teorian kehittämi- 
sessä. Ne asettivat aivan uudella tavalla kysymyksen sosia- 
lismin voiton mahdollisuudesta yhdessä maassa verrattuna 
K. Marxin ja F. Engelsin esimonopolistisen kapitalismin 
olosuhteissa tehtyihin johtopäätöksiin, jolloin sosialismin 
voitto oli mahdollista ainoastaan samanaikaisesti kaikissa 
tai useimmissa kapitalistisissa maissa. 

Esitetyistä esimerkeistä ilmenee, että konkreettinen ja 
historiallinen suhde teorian ja käytännön kysymysten rat- 
kaisuun olettaa myös luovaa suhtautumista aikaisemmin 
tehtyihin teoreettisiin asettamuksiin ja johtopäätöksiin. 
Jokainen teoria on pätevä vain niin kauan kun ovat voi- 
massa ne objektiivisen maailman yhteydet ja suhteet, joita 
se heijastaa. Yhteiskunnan ja luonnon olosuhteiden muut- 
tuessa on myös muututtava niitä heijastavan teorian, jos se 
aikoo säilyä aito tieteellisenä, todellisuutta oikein kuvasta- 
vana teoriana. 


MARXILAISUUDEN ELÄVÄ OLEMUS 


Eräät tiedemiehet ja käytännön toimihenkilöt rikkovat 
useinkin vaatimusta konkreettisesta ja historiallisesta suh- 
tautumisesta todellisuuteen. Toisinaan se johtuu ihmisten 

riittämättömästä teoreettisesta valmennuksesta, siitä että he 
eivät tunne marxilais-leniniläisen filosofian perusteita. 
Toisinaan tällaista rikkomista tehdään tahallisesti. 

Välttyäksemme virheiltä tässä suhteessa ja päästäk- 
semme hyvin selville vastustajien juonista meidän täytyy 
tutustua lyhyesti tärkeimpiin rikkomuksiin, jolloin suhde 
todellisuuteen ei ole konkreettista eikä historiallista. Niihin 
kuuluvat dogmatismi ja revisionismi, sofismi ja eklekti- 
sismi. Selvitämme jokaisen niistä erikseen. 

,Dogmatismi”, ,,dogmaattisuus”-käsite johtuu kreikka- 
laisesta sanasta ,, dogmi”, mikä merkitsee asettamusta, joka 
tunnustetaan ikuiseksi ja muuttumattomaksi kaikkina 
aikoina huomioimatta sen soveltumisen konkreettisia olo- 
suhteita. Dogmatismi on suoranainen vastakohta elävälle, 
luovalle suhtautumiselle todellisuuteen. Marxilais-leniniläi- 
nen teoria on dogmatismin leppymätön vastustaja. 
V. 1. Lenin on monet kerrat korostanut, että marxilaisuus 
on elävä, luova oppi ja toimintaohje eikä mikään dogmi. 

Marxilais-leniniläinen teoria kehittyy herkeämättä sitä 
mukaa kun kehittyy ja muuttuu meitä ympäröivä todelli- 
suus. Marxilaiset ovat kiinteässä yhteydessä elämään ja 
käytäntöön. Siihen perustuu heidän luova suhtautumisensa 
teoriaan. Yhteys elämään on paras tae dogmatismia ja 
kirjaimellisuutta vastaan. 

Meidän päivinämme dogmatismin ja kirjallisuuden 
ilmauksena oli Malenkovin, KaganovitSin, Molotovin ja 
heihin liittyneen Sepilovin puoluevastaisen ryhmän esiinty- 
minen. Nämä henkilöt olivat irti elämästä, kansasta sekä 
sosialistisen yhteiskuntamme kehityksen ajankohtaisista 
vaatimuksista. He suhtautuivat marxismiin-leninismiin kaa- 
vamaisesti. He vastustivat kaikin tavoin NKP:n XX edus- 
tajakokouksen päätösten toteuttamista huolimatta siitä, että 
nämä päätökset ovat marxilais-leniniläisen teorian luovaa 
kehittämistä nykyoloissa. Puoluevastainen ryhmä osoitti 
vanhoillisuutta, se vaati itsepäisesti, että säilytettäisiin 
vanhentuneet työmuodot ja -menetelmät, jotka eivät vastaa 

kommunismiin etenemisen etuja, se vaati, että hylättäisiin 
kaikki se uusi, elämän synnyttämä, mikä vastaa neuvosto- 
yhteiskunnan ja koko sosialistisen leirin kehityksen etuja. 
Tämä luopioryhmä jarrutti kaikin keinoin teollisuuden ja 
maatalouden johtamisen parantamista häiriten meidän tais- 
teluamme tuotemäärän lisäämisestä ja asuintalojen raken- 
tamisen laajentamisesta. 

Ilmaisten kansan tahtoa puolue hajoitti puoluevastaisen 
ryhmän tehden löpun sen vahingollisesta dogmaattisesta ja 
lahkokuntalaisesta toiminnasta. Siten poistettiin kaikki 
ryhmän asettamat esteet kommunistisen yhteiskunnan 
rakennustyön sekä marxismin-leninismin luovan kehittämi- 
sen tieltä. 

Teorian ja käytännön kysymysten dogmaattinen ratkai- 
seminen ei ilmene yksinomaan samojen johtopäätösten 
soveltamisessa historian eri kausilla. Dogmaattisuus ilme- 
nee myös yrityksinä soveltaa summamutikassa, aivan 
kaavamaisesti tietyssä konkreettisessa tilanteessa oikeita 
asettamuksia ja johtopäätöksiä niillekin todellisuuden 
aloille, missä tilanne on samaan aikaan kokonaan toisen- 
lainen. Tässä vastaava esimerkki. 

Kuuluisa neuvostotiedemies akateemikko V. R. Williams 
(1863—1939) laati heinävuoroisen = viljelysjärjestelmän 
nojautuen tutkimuksiinsa maaperän muodostumisesta sekä 
niihin — yleistäviin johtopäätöksiin, joita antoi hänelle 
maanviljelyksen monivuosisatainen harjoittaminen. Tämän 
heinävuoroisen viljelyksen perusehtona on, että kylvetään 
monivuotista palko- ja heinäkasvien sekaheinää. Ne paran- 
tavat maaperän rakennetta ja lisäävät siihen elimellisiä ja 
kivennäisaineita. Kokemus on osoittanut, että heinäkylvöt 
vaikuttavat todellakin suotuisasti maanviljelykseen niillä 
seuduilla, missä on riittävästi kosteutta ja heinä kasvaa 
hyvin. Williamsin eräät oppilaat tyrkyttivät pitkän aikaa 
dogmaattisesti ja kaavamaisesti heinävuoroista viljelysjär- 
jestelmää niillekin seuduille, missä kosteutta on niukalti ja 
heinänkasvu on sangen huonoa. Tuloksena oli, että kollek- 

tiivitaloudet ja neuvostotilat eivät lainkaan parantaneet 
heinänkylvöllä maaperän rakennetta, vaan edistivät sillä 
rikkaruohojen kasvua ja pienensivät tuntuvasti viljakasvien 
viljelysaloja. 

Neuvostoliiton Kommunistisen puolueen Keskuskomitean 
puuttuminen asiaan lakkautti ne vahingolliset toimenpiteet, 
joita suoritettiin heinävuoroviljelyksen pelkästään muodolli- 
sessa, dogmaattisessa soveltamisessa. 

Dogmatismin poisjuurimisen lipulla verhoutuu usein 
toinen vaara, nimittäin revisionismi. 

Revisionismi merkitsee yritystä tarkastaa uudelleen 
(revisioida) objektiivisia kehityslakeja kuvastavan tieteen 
tärkeimpiä perusteita, sen perimmäistä olemusta. Niinpä 
ulkomailla eräät toimihenkilöt esiintyvät vaatimuksin revi- 
sioida oppi proletariaatin diktatuurista, puolueen johtavasta 
osuudesta, proletaarisesta internationalismista. Porvarilli- 
sen propagandan talutusnuorassa kulkien he jaarittelevat 
siitä, ettei ole tarkoituksenmukaista ottaa oppia sosialismin 
rakentamisen kokemuksesta, jota Neuvostoliiton kansat — 
maailman proletaarisen liikkeen kärkijoukko — ovat kartut- 
taneet. Samalla he vakuuttelevat, että jokainen maa kulkee: 
sosialismiin omaa erikoista tietään, jolla ei ole mitään 
yhteistä sosialismin rakentamisen kanssa Neuvostoliitossa. 

Tällaisia ajatuksia ovat esittäneet eräät Jugoslavian 
Kommunistien liiton sekä Puolan Yhdistyneen työväenpuo- 
lueen jäsenet. On päivänselvää, ettei näillä mielipiteillä ole 
mitään yhteyttä marxismiin-leninismiin. 

Kehittäen marxilais-leniniläistä tieteellisen kommunis- 
min — teoriaa Neuvostoliiton Kommunistisen puolueen 
XX — edustajakokous — totesi oikeaksi ja = konkretisoi 
V. 1. Leninin tunnetun teesin sosialismin rakentamisen 
omalaatuisista muodoista ja menetelmistä eri maissa. 
Tunnustaen tämän omalaatuisuuden oikeat kommunistit, 
jotka toteuttavat johdonmukaisesti elämässä marxismin- 
leninismin periaatteita, korostavat, että tärkein ja oleelli- 
sin seikka siirtymisessä kapitalismista sosialismiin on 

yhtäläistä kaikille maille. Tämä tärkein ja olennaisin on 
proletariaatin diktatuuri, työväenluokan puolueen johtava 
osuus, proletaarinen internationalismi. 

Nimenomaan näiden marxismin-leninismin tärkeimpien 
periaatteiden välttämätön noudattaminen johtuu siitä, että 
eri maissa on suoritettava mitä tärkeimpiä yhteisiä uudis- 
tuksia, vaikka historialliset olosuhteet sosialismin rakenta- 
misen kaudella ovatkin kaikissa maissa aivan omalaatuiset. 
Sellaisia yhteisiä uudistuksia ovat tuotannonvälineiden 
yksityisomistuksen lakkauttaminen, uusien, sosialististen 
tuotantosuhteiden luominen, kansantalouden kehittämisen 
suunnittelu ja sen johtaminen koko maan mitassa, työtä- 
tekevien elämän aineellisen ja henkisen tason jatkuva 
kohottaminen. Jokainen sosialismia rakentava maa voi suu- 
reksi hyödykseen ottaa oppia siitä valtavasta kokemuksesta, 
jonka ovat kartuttaneet sosialistisen leirin muut maat, eri- 
toten Neuvostoliitto. 

Kysymys ei ole tämän kokemuksen muodollisesta siirtä- 
misestä, vaan sen luovasta käyttämisestä huomioiden 
kyseisen maan konkreettisen historiallisen tilanteen. Kiinan 
Kansantasavallan Kommunistinen puolue on mallikelpoinen 
esikuva neuvostokansan kokemuksen luovassa hyväksikäyt- 
tämisessä. 

Toteuttaen kotimaassaan sosialistisia uudistuksia Kii- 
nan kommunistit nojautuvat työssään siihen runsaaseen 
kokemukseen, minkä Neuvostoliiton Kommunistinen puolue 
ja sosialistisen ystävyysliiton muiden maiden kommunisti- 
set ja työväenluokan puolueet ovat saaneet sosialismin 
rakennustyössä. Mutta he eivät ota sitä mekaanisesti, vaan 
luovasti, Kiinan vallankumouksen historiallisia ja kansalli- 
sia erikoisuuksia vastaavasti. Kiinan Kommunistinen puolue 
harjoiitaa taitavaa politiikkaa, joka liittää ihmisiä yhteen, 
tiivistää Kiinan kansoja sekä ohjaa niitä sosialistisen yhteis- 
kunnan menestykselliseen rakennustyöhön. 

Konkreettisessa ja historiallisessa suhteessa todellisuu- 
teen on rikkomuksena myös sellainen menettelytapa, kun 


46 


kyseistä esinettä luonnehtivien yhteyksien ja suhteiden 
mutkallisesta punoutumasta otetaan vain joitakin toisarvoi- 
sia sivuyhteyksiä syrjäyttäen johtavimmat perusyhteydet. 
Tällaista toisarvoisten yhteyksien ja ominaisuuksien yksi- 
puolista tempaamista, pyrkimystä luonnehtia esinettä 
erillisten, sattumalta otettujen tosiasiain ja vertausten 
perusteella sanotaan sofismiksi. V. I. Lenin osoitti, että 
sofismille on luontaista kiertää asian olemus temppui- 
lulla. , 

Sofistinen temppuilu on erikoisen luonteenomaista nyky- 
ajan porvariston poliittisille toimihenkilöille. Yrityksissään 
jatkaa kapitalismin ikää he väittävät mustan valkoiseksi. 
Kapitalismin puoltajat mainostavat laajasti erillisiä tapauk- 
sia, kun kapitalistimaissa muutamat työläiset (niinsanot- 
tuun , työväen ylimystöön” kuuluvista) ostavat porvarillis- 
ten osakeyhtiöiden osakkeita '. Kapitalismin palkkakirjurit 
pitävät kovaa ääntä siitä, että nyt on koittanut uusi aika- 
kausi, ,, kansankapitalismin” aikakausi, ja siksi yhteiskun- 
nan jakautuminen porvaristoksi ja proletariaatiksi on 
ohitettu vaihe ja luokkataistelukin on jo muka aikansa- 
elänyttä. 

Todellisuudessa kapitalistisissa maissa vallitseva porva- 
riston ja proletariaatin sovittamaton ristiriita ei ole lain- 
kaan ohitettu, vaan se on voimistunut entisestään. Pienen 
miljardööriryhmän — voitot kasvavat vuosi vuodelta ja 
samanaikaisesti työtätekevien —monimiljoonaiset joukot 
köyhtyvät yhä enemmän. 

Voidaanko puhua ,,kansan” kapitalismista, kun esimer- 
kiksi Amerikan Yhdysvalloissa väestön 1% omistaa 59% 
koko kansallisrikkaudesta ja väestön 87% omistaa ainoas- 
taan 8% kansallisrikkaudesta. Vain 3% Amerikan työmie- 
histä on osakkeenomistajia, ja nekin osakkeet ovat 
kääpiömäisiä verrattuna kapitalistien osakkeisiin. Kun 


! Osake on todistus sen omistajan kuulumisesta osakeyhtiöön 
osakkeessa osoitetun summan osuudella. 

jollakin työmiehellä on taskussa 10 dollarin osake ja kapi- 
talistilla on osakkeita miljoonalla dollarilla, niin on selvää 
kenen puolella on osakeyhtiössä voima ja valta. 

Todellisuuden konkreettisen ja historiallisen huomioimi- 
sen törkeänä rikkomisena on myös eklektisismi, toisin 
sanoen eri esineille tai ilmiöille ominaisten yhteyksien mieli- 
valtainen, mekaaninen yhteenliittäminen erottamatta niiden 
joukosta tärkeimpiä ja olennaisimpia suhteita. Eklektisis- 
mille on luonteenomaista pyrkimys yhdistää, liittää yhteen 
jopa jyrkästi vastakohtaisia katsantokantoja teorian ja 
käytännön kysymyksissä. 

Tyypillinen eklektisismin ilmaus oli esimerkiksi Buhari- 
nin yritys ammattiliittoja koskeneessa väittelyssä 1920— 
1921 vuosina yhdistää mekaanisesti kaksi vastakkaista, 
silloin keskenään =€taistellutta katsantokantaa tässä 
kysymyksessä. V. I. Lenin piti ammattiliittoja kasvatus- 
kouluina, kommunismin kouluina. Trotski taas pyrki muut- 
tamaan ammattiliitot teknilliseksi hallintokoneistoksi tuo- 
tannon johtamisessa. Pitäen näitä katsantokantoja ,yksi- 
puolisina” Buharin vaati niiden yhdistämistä. Hän vetosi 
juomalasiin. Sitä ei saa muka pitää vain lasilieriönä tai 
päinvastoin vain juoma-astiana, se on samanaikaisesti sekä 
lieriö että juoma-astia. Aivan samoin muka ammattiliitotkin 
ovat samanaikaisesti sekä hallintokoneisto että kasvatus- 
koulu. 

Käyttäen samaa juomalasi-esimerkkiä V. 1. Lenin näytti 
Buharinin katsantokannan eklektisismin. Sen vastakohdaksi 
V.T. Lenin asetti vaatimuksen tieteellisestä käsittelytavasta 
senluontoisten kysymysten ratkaisemisessa. Hän osoitti, että 
juomalasi on muutakin kuin lasilieriö ja juoma-astia. Se on 
myöskin painava esine, jota voidaan käyttää heittoväli- 
neenä. Juomalasia voidaan käyttää paperinpainimena, 
kiinnisaadun perhosen säilytyspaikkana, kaiverruskoristei- 
sena taide-esineenä jne. Mutta kyseisellä hetkellä juoma- 
lasin kaikki ominaisuudet eivät ole meille läheskään yhtä 
tärkeitä. Riippuen juomalasin käytön tarkoituksesta ja 

luonteesta meille ovat eri ajankohdilla tärkeitä vain sen 
tietyt ominaisuudet. Jos lasia käytetään esimerkiksi juoma- 
astiana, on tärkeää, ettei siinä olisi säröjä, että sen reunat 
eivät olisi teräviä eivätkä leikkaisi huulia. Kyseisessä 
tapauksessa ei ole tärkeää onko se lasinen ja onko se täysin 
lieriömäinen muodoltaan. Toisissa tapauksissa tärkein 
merkitys saattaa olla nimenomaan viimemainituilla tunto- 
merkeillä, mikäli juomalasin käyttötarkoitus muuttuu. 

V.I. Lenin teki johtopäätöksen, että sosialismin raken- 
tamisen kaudella ammattiliitot ovat nimenomaan kommu- 
nismin koulu. ,Ei , yhtäältä koulu ja toisaalta jotain 
muuta”, vaan kaikilta puolin... ammattiliitot ovat luonteel- 
taan koulu, yhteenliittymisen koulu, solidaarisuuden koulu, 
omien etujen puoltamisen koulu, isännöimisen koulu, hal- 
lintojohdon koulu” !. 

Eklektisismin vastakohtana dialektiikka vaatii aina ja 
kaikkialla erottamaan yhteyksien ja suhteiden yleissum- 
masta tärkeimmät ja oleellisimmat kyseisenä hetkenä rat- 
kaistavia käytännöllisiä tehtäviä silmälläpitäen. Tähän 
perustuu puolueemme tunnettu periaate löytää aina ja 
kaikkialla historiallisten tapahtumain ketjusta , tärkein”, 
ratkaisevin”, ,,erikoinen rengas”, johon tarttuen voi pitää 
käsissä ja nostaa koko ketju. Esimerkiksi puolueemme 
perustamisaikana yleisvenäläisen poliittisen sanomalehden 
järjestäminen oli perusrengas. Uuden talouspolitiikan alku- 
vuosina kaupankäynnin kehittäminen oli perusrengas. Sit- 
temmin perusrenkaana oli raskaan teollisuuden ja sen 
ydinosan koneenrakennuksen kehittäminen. 

Dialektinen materialismi taistelee dogmatismia ja revi- 
sionismia vastaan, sofismia ja eklektisismiä vastaan ja 
opettaa työtätekeviä käsittelemään teorian ja käytännön 
erilaisia kysymyksiä kaikilta puolin huomioiden konkreet- 
tiset ja historialliset olosuhteet. Tällainen dialektinen 


! V. 7. Lenin. Teokset. Venäjänk. 32. osa, ss. 74—75. 

suhtautuminen auttaa ymmärtämään oikein tapahtumia ja 
toteuttamaan menestyksellä edessämme olevia tehtäviä. 

Tämä selvittääkin, miksi tietyn tilanteen, tapahtuman, 
tosiasian ja ilmiön konkreettinen erittely on marxilaisuuden 
elävä olemus. 


MAAILMAN LAKIEN TUNTEMINEN 
ON MAHTAVA KEINO SEN UUDISTAMISESSA 


Todellisuuden konkreettinen ja historiallinen huomioi- 
minen ei merkitse yksinomaan tosiasiain tuntemista, vaan 
myös niiden lakien selvittämistä, jotka ovat tosiasiain 
perustana ja johtavat niiden liikuntaa ja kehitystä. Tarvi- 
taan monimutkaista ja monipuolista ajatustoimintaamme, 
jotta me voisimme nousta selvittämään tosiasioissa ilmene- 
viä objektiivisen maailman lakeja. 

Inhimillinen ajatus yleistää, analysoi ja vertailee eri- 
laisia tosiasioita ja siten johtaa yleisen yksityisestä, 
välttämättömän satunnaisesta, oleellisen epäoleellisesta, 
pysyvän ohimenevästä. Kokemukseen ja käytäntöön perus- 
tuvan ajatustoiminnan tuloksena on muotoiltu tieteen 
lait, joissa kuvastuvat meitä ympäröivässä maailmassa 
vaikuttavat objektiiviset lait. 

Tämä ei tietenkään tapahdu äkkiä, vaan vähitellen. 
Ensin suoritetaan ennakolta esineen tutkimuskokeita, raken- 
netaan tieteellisiä hypoteeseja (tehdään olettamuksia), 
tarkastetaan niitä käytännössä. Esitetyt olettamukset eivät 
useinkaan saa vahvistusta käytännössä. Tällaiset olettamuk- 
set täytyy hyljätä ja korvata uusilla. Uudet hypoteesit 
perustuvat uudempiin tosiasioihin ja täten alkavat yhä tar- 
kemmin vastata todellisuutta kunnes sitten viimeinkin saa- 
daan todenmukainen ilmaisu ihmisen tutkimalle objektiivi- 
selle laille. 

Tiede ei lopeta tutkimuksiaan kyseisellä alalla senkään 
jälkeen, kun on saatu selville ihmistä kiinnostavat objek- 

tiiviset lainmukaiset yhteydet. Käyttämällä objektiivisten 
lainmukaisten yhteyksien jo tiedostettuja renkaita voidaan 
jatkuvan tutkimustyön tietä ilmentää niille läheisiä aloja. 
Näin tapahtuu niin kauan kunnes on tutkittu loppuun koko 
ilmiöiden lainmukainen ketju. 

Käyttäen esimerkkinä historiallisia vaiheita energian 
säilymisen ja muuttumisen lain muotoilussa F. Engels esitti 
mainion kuvan siitä, miten ihminen tiedostaa johdonmukai- 
sesti rengas renkaalta ajatustoiminnan lainmukaista ketjua. 

Ihmiset tiesivät jo muinaisaikoina, että hankaamalla voi 
lämmittää palelevia jäseniään. Myöhemmin he alkoivat 
saada hankaamalla tulta. Mutta siihen kului vielä vuosi- 
tuhansia ennen kuin ihmisen aivot kehittyivät niin pitkälle, 
että ne muotoilivat johtopäätöksen: ,,Hankaus on lämmön 
lähde”. 

Uusien faktojen kasaantuminen tieteessä ja käytännössä 
antoi pohjan sille, että saksalainen tiedemies Robert Mayer 
vuonna 1842 ja sittemmin myös toiset tiedemiehet laajensi- 
vat huomattavasti aikaisemmin ilmennettyä lainmukaisuutta 
ja esittivät uuden, entistä syvällisemmän johtopäätöksen: 
,, Kaikki mekaaninen liike voi hankaamisen kautta muuttua 
lämmöksi”. 

Hyvin pian tämän jälkeen (jo kolmen vuoden kuluttua) 
tieteen kehitys sai selville uusia seikkoja ja ilmiöitä, jotka 
liittyivät yllämainittuun lainmukaisuuteen. Tämän nojalla 
laki sai sanamuodon, jollaisen me tunnemme nykyään: 
, Liikunnan kaikki muodot voivat ja niiden on pakko jokai- 
sessa eri tapauksessa tiettyjen olosuhteiden vallitessa muut- 
tua suoraan tai välillisesti joksikin toiseksi liikunnan 
muodoksi”. 

Eri lakien tiedostamisella on tavattoman tärkeä merkitys 
maailman jatkuvalle tutkimiselle ja sen uudistamiselle 
ihmisen tarpeita vastaavasti. Mitä laajempi on tiedostetun 
lain vaikutusalue, sitä laajemmille objektiivisen maailman 
aloille voidaan käyttää tätä lakia tiedostamisprosessissa. 
Tieteen löytämien lakien avulla saadaan selville yleisessä 

yhteydessä aikaisemmin kätkettynä olleita renkaita, löytää 
tähän asti tuntemattomina olleita esineitä. 

Otamme esimerkiksi suuren venäläisen tiedemiehen 
D. I. Mendelejevin (1834—1907) löytämän lain kemiallis- 
ten alkuaineiden jaksottaisuudesta. Mendelejevin tutkimia 
kemiallisia alkuaineita oli viime vuosisadan kuusikym- 
mentäluvulla 63. Hän pani merkille, että yksinkertaisten 
kappaleiden ominaisuudet ovat määrätyssä riippuvaisuu- 
dessa alkuaineiden atomipainosta!. Tämä laki tulikin 
kemiallisten alkuaineiden jaksottaisen järjestelmän perus- 
taksi. Mendelejevin laatimassa alkuaineiden taulukossa jäi 
eräitä paikkoja tyhjäksi. D. I. Mendelejev oli kuitenkin 
aivan varma, että tiede löytää ajanmittaan hänen aikanaan 
vielä tuntemattomat alkuaineet. Tämän lisäksi hän selitti jo 
ennakolta teoreettisesti, mitä ominaisuuksia on kolmella 
tuntemattomalla alkuaineella. 

Muutamien vuosien kuluttua kaikki puuttuvat alkuaineet 
löydettiin. Tiedemiehet antoivat yhden nimeksi gallium, 
toisen skandium ja kolmannen germanium. Niiden ominai- 
suudet vastasivat melkein täsmälleen D. I. Mendelejevin 
tekemiä tieteellisiä ennakkoselityksiä. 

Ranskalainen tiedemies Leverrier perusti tutkimuksensa 
aikaisemmin =selitettyihin astronomian lakeihin ja teki 
havaintoja Uranus kiertotähden (planeetan) liikunnasta. 
Samoin kuin Mendelejev hän ennusti silloin vielä tunte- 
mattoman kiertotähden olemassaolon ja osoitti senkin, miltä 
kohtaa taivaalta sitä piti etsiä. Saksalainen tähtitieteilijä 
Galle löysi vahvalla teleskoopilla tämän planeetan, joka sai 
nimekseen Neptunus. Sittemmin löydettiin aivan samalla 
tavalla vielä yksi planeetta Pluto? joka on yhdeksäs 
aurinkokunnan planeetoista. 


' Kaikkien kemiallisten alkuaineiden atomeilla on määrätty paino. 
Atomipainon yksiköksi on otettu vedyn atomin paino. 

2 Eräät tiedemiehet esittävät olettamuksen, ettei Pluto ole tavalli- 
nen kiertotähti, vaan sellainen aurinkokuntaan kuuluva taivaankappale, 
joka on ennen ollut Neptunuksen seuralainen samoin kuin Kuu on 
Maan seuralainen (satelliitti, sputnik). 

Lain oleellisimpia piirteitä on siinä kuvastuvien yhteyk- 
sien ja suhteiden toistuvaisuus. Kun tiedetään lait, joiden 
mukaisesti Kuu kiertää Maan ympäri ja Maa Auringon 
ympäri sekä oman akselinsa ympäri, niin astronomit ennus- 
tavat varsin tarkalleen Auringon ja Kuun pimennysten 
ajan — päivän, tunnin, minuutin, vieläpä sekunninkin. He 
sanovat senkin, millä kohdalla Maata pimennys on täy- 
dellinen, millä osittainen. 

Tiedemiehet ennustavat melko osuvasti myös säätä, 
vaikkakaan eivät aivan tarkasti. Ilmastoon vaikuttavien 
tekijöiden (syiden) yhdistelmä on niin mutkallinen ja moni- 
puolinen, että on tavattoman vaikea tehdä ennakolta virhee- 
tön säätiedotus. Sen vuoksi tämän alan tuntijat erehtyvät 
vielä usein pahastikin. Se koskee eritoten sateen ja lumi- 
sateen ennustusta. Mitä tulee ilman lämpötilan määritte- 
lyyn, niin se on jo nykyään tavallisesti melko tarkkaa. Ei 
ole epäilystäkään siitä, että meteorologian (ilmatieteen) 
kehittyessä voidaan entistä tarkemmin laatia säätiedotukset, 
varsinkin kun tutkitaan yhä seikkaperäisemmin ilmasuh- 
teita Pohjois- ja Etelänavalla. Suurena apuna tässä suh- 
teessa voi olla elektronilaskukoneiden käyttäminen, sillä 
nämä koneet tekevät kymmenien ja satojen ihmisten 
työn. 

Suurin tieteellinen ennakkonäkemys, minkä ihmiset ovat 
tehneet tiedostettujen lakien pohjalla yhteiskuntaelämän 
alalla, oli K. Marxin ja F. Engelsin ennustus kapitalismin 
kiertämättömästä tuhosta ja sosialismin voitosta. Sosialisti- 
sen vallankumouksen voitto Neuvostoliitossa ja muissa 
maissa on marxismin perustanlaskijain nerokkaan ennakko- 
näkemyksen olennoitumista käytännössä. 

Samaan ryhmään kuuluu myös V. 1. Leninin esittämä 
mainio tieteellinen ennakkonäkemys, että Lokakuun Suuri 
sosialistinen vallankumous nostaa liikkeelle Aasian moni- 
miljoonaiset kansat, että lähenee aika, kun ne heittävät 
harteiltaan —vierasmaalaisen ikeen ja riiston. Tämä 
V. 1. Leninin ennakkonäkemys toteutuu loistavasti. 

Tieteellinen ennakkonäkemys on myös perustana sosia- 
lististen maiden suorittamalle kansantalouden ja kulttuurin 
suunnittelulle. Neuvostoliitossa on jo laadittu ja toteutettu 
menestyksellä viisi viisivuotissuunnitelmaa. Keväällä 1956 
NKP:n XX edustajakokous antoi direktiivit kuudennen 
viisivuotissuunnitelman laatimisesta. Tätä suunnitelmaa 
työtätekevämme täyttävät nykyään menestyksellisesti. 

Laatiessaan kansantalouden kehittämisen viisivuotisia 
ja vuosisuunnitelmia Neuvostoliiton Kommunistinen puolue 
ja Neuvostohallitus eivät pidä lähtökohtana hyviä aikomuk- 
siaan, vaan reaalisia mahdollisuuksia, sosialismin oloissa 
vaikuttavien objektiivisten lakien tarkkaa huomioimista. 
Suunnitelmia laadittaessa täytyy huomioida sellainenkin 
oleellinen seikka kuin kapitalistisen järjestelmän olemassa- 
olo sosialistisen rinnalla. Imperialistit eivät ole milloinkaan 
lakanneet eivätkä lakkaa toivomasta hävittävänsä sopivan 
hetken tullen sosialismin maat ja palauttavansa niihin 
kapitalismin. Imperialistit tekivät yrityksen nostaa vasta- 
vallankumouksellisen kapinan Unkarissa loka—marras- 
kuussa 1956. Siksi rauhan, demokratian ja sosialismin mai- 
den työtätekevien on aina oltava erikoisen valppaita. 

Maailman kehityslakien tiedostaminen ja tieteellinen 
ennakkonäkemys eivät ole itsetarkoituksena. Objektiivisia 
lakeja käyttäen ihminen sekaantuu aktiivisesti luonnon ja 
yhteiskunnan ilmiöihin muuttaen ja uudistaen niitä tarvitta- 
vaan suuntaan. Se ei tietenkään merkitse, että ihminen 
muuttaisi jollain tavoin maailman objektiivisia lakeja. 
Mutta tuntiessaan nämä lait ja käyttäessään niitä hyväk- 
seen ihmiset voivat luoda olosuhteita, jotka ovat välttä- 
mättömiä toisten lakien vaikutuksen ilmenemiselle ja toisten 
lakien vaikutuksen ehkäisemiselle. Täten ihmiset vaikutta- 
vat aktiivisesti ja tietoisesti niin luonnon kuin yhteiskun- 
nankin ilmiöihin muuttaen niitä huomattavasti. 

Marxilais-leniniläisellä filosofialla on valtava osuus 
maailman muuttamisessa. Arvioidessaan koko edeltäneen 
ajan filosofiaa K. Marx kirjoitti: Filosofit ovat vain eri 

tavoin selittäneet maailmaa, mutta kysymys on sen muutta- 
misesta” 1. Tätä vastaavasti K. Marx ja F. Engels loivat 
sellaisen filosofian, joka suuntautui todellisuuden uudista- 
miseenkin eikä yksinomaan sen tiedostamiseen. Marxilais- 
leniniläisen filosofian eräs tärkeimpiä erikoisuuksia on 
aktiivinen, vaikuttava suhtautuminen luontoon ja yhteis- 
kuntaan. Dialektinen materialismi yleistää ja esittää aset- 
tamuksissaan mitä täydellisimmin työväenluokan suurta 
uudistavaa toimintaa, jota se suorittaa aineellisten hyödyk- 
keiden tuotantoprosessissa ja luokkataistelussa vapautu- 
misensa puolesta. 

Vaikuttamisessa luontoon on suuri merkitys luonnontie- 
teillä — fysiikalla, kemialla, biologialla, geologialla, maan- 
tiedolla ym. Fysiikka on tässä suhteessa ottanut suuren 
askeleen eteenpäin. Nykyisen yhteiskunnan elämä on aivan 
mahdoton ilman fysiikan tieteellisten saavutusten hyväksi- 
käyttöä. Fysiikka on näyttänyt ihmiselle tiet ja keinot, miten 
saadaan ja käytetään sähkövoimaa, automaattikoneita ja 
-laitteita, sähkölennätintä, puhelinta, radiota, näköradiota 
ja paljon muuta, millä on pysyvä jalansija nykyajan ylei- 
sessä käytössä. 

Viimeksikuluneiden 15—20 vuoden aikana fysiikka on 
päässyt erinomaisiin saavutuksiin, kun on opittu hajotta- 
maan — atomiytimiä. Nykyään Neuvostoliitossa toimii 
menestyksellä ensimmäinen atomikäyttöinen 5 000 kw tehoi- 
nen sähkölaitos ?. Rakennetaan atomikäyttöisiä laivoja. 
Atomienergian käyttö avaa ihmiselle rajattomia mahdolli- 
suuksia luonnon alkuvoimien jatkuvaan alistamiseen. Fysii- 
kan saavutusten nojalla nyt voidaan muuttaa kemiallisia 
alkuaineita = toisiksi alkuaineiksi. Keskiajan alkemistit 
pinnistelivät tuloksetta satoja vuosia saadakseen kultaa 
muista aineista ja viimein huomasivat sen mahdottomaksi. 


1 K. Marx ja F. Engels. Teokset. Venäjänk. 3. osa. Gospolitizdat, 
1955, s. 4. 

2 Lokakuussa 1958 alkoi toimia toinen atomivoimalaitos. Käytössä 
on 100000 kw, koko teho suunniteltu 600 000 kw.— Suom. 

Nykyajan tiede on ratkaissut tämän pulman. Nykyään 
elohopea voidaan muuttaa kullaksi vaikuttamalla elohopean 
atomeihin neutroneilla !. Fyysikot ovat oppineet myös val- 
mistamaan fluoria hopeasta, happea typestä, typpeä hiilestä, 
hiiltä boorista 2. 

Fysiikan avulla alkuaineista saadaan toisia alkuaineita 
eikä yksinomaan aikaisemmin tunnettuja, vaan myös sellai- 
sia, joita Maapallolla ei ole ennen havaittu olevankaan. 
Niinpä on keinotekoisesti valmistettu uusia alkuaineita, joi- 
den atomipaino ja ytimen positiivinen sähkövaraus on 
isompi kuin uranin atomipaino ja ytimen varaus, vaikka 
urani on painavin kaikista aikaisemmin tunnetuista alku- 
aineista. Nykyään tunnetaankin jo 101 alkuainetta, ja 
ennen niitä luultiin olevan 92. Viimeinen uusista alku- 
aineista saatiin vuonna 1955. Se sai nimen mendelejevium 
kemiallisten alkuaineiden jaksottaisen järjestelmän tekijän 
mukaan. Tiedemiehet jatkavat edelleenkin työtä uusien 
alkuaineiden luomiseksi. 

Eräitä keinotekoisesti valmistettuja alkuaineita tiede- 
miehet ovat myöhemmin löytäneet myös luonnosta (esimer- 
kiksi plutoniumin). Toisia taas ei ole vielä löydetty luon- 
nontilasta. Eräitä ei kaiketi ollut ennen olemassakaan. 
Mutta ihminen osasi ne tehdä. 

Ihmeellisiä tuloksia uusien aineiden valmistamisessa on 
saavuttanut kemia. Viimeisen vuosisadan aikana on teolli- 
suudessa ja kemian laboratorioissa luotu kymmeniä tuhan- 
sia kemiallisia aineyhdistyksiä, joita aikaisemmin ei ollut 
olemassa. Niitä käytetään nykyään rakennusaineena, 
väreinä, lääkkeinä sekä koneenosien ja kotitalousesineiden 
valmistamiseen. 

Yhtä huomattavia ovat mittasuhteiltaan ihmisen tuo- 
mat muutokset eläin- ja kasvimaailmaan. Jo sata vuotta 
sitten Charles Darwin pani merkille, että eräät ihmisen 


' Neutroni on sähkövaraukseton atomiytimen rakenneosanen. 
? Happi, fluori, typpi, hiili, boori ovat kemiallisia 
alkuaineita. 

luomista kotieläinroduista ja eräät viljelyskasvien lajik- 
keista ovat niin kovasti erilaisia toisiinsa verraten sekä 
alkumuotoihinsa verraten, että jos ihminen tapaisi ne sellai- 
sinaan luonnontilassa, niin hän pitäisi niitä aivan eri sukui- 
hin saatikka sitten eri lajeihin kuuluvina eliöinä. Viime 
vuosisata on tuonut ihmiselle uusia voittoja tälläkin alalla. 

Nykyisin lasketaan olevan ihmisen jalostamien koti- 
eläinten joukossa 400 nautakarjarotua, yli 200 lammas- 
rotua, yli 150 hevosrotua. Maamme tiedemiehet ja karjan- 
hoitajat ovat luoneet Neuvostovallan aikana lähes 40 uutta 
ensiluokkaista eläinrotua. Niihin kuuluvat erinomainen 
kostromalainen lehmärotu, vladimirilainen kuormahevos- 
rotu, kazakhialainen arharomerino-lammasrotu. 

Selektion ! saavutukset kasvinhoidon alalla ovat vieläkin 
suurempia. Meidän maassamme on Neuvostovallan aikana 
jalostettu yli 2000 lajiketta vilja-, raaka-aine-, vihannes-, 
meloni- ja muita viljelyskasveja. Yksinomaan hedelmä- ja 
marjakasveja on saatu yli 700 lajiketta. Niihin kuuluu lähes 
neljäsataa lajiketta, jotka jalosti suuri luonnonuudistaja 
I. V. Mitsurin. 

Neuvostoliiton, Kiinan Kansantasavallan ja muiden 
sosialististen maiden työtätekevät ovat saaneet aikaan mai- 
nioita saavutuksia maailman muuttamisessa ja yhteiskunta- 
elämän uudistamisessa. Pitäen ohjeenaan marxismin- 
leninismin suuria aatteita he ovat hävittäneet kotimaissaan 
kapitalismin ikiajoiksi ja sen mukana myös ihmisen harjoit- 
taman toisen ihmisen riiston kaikki muodot. Sadat miljoo- 
nat ihmiset, jotka ennen olivat poljettuja ja osattomia, ovat 
nyt valtakuntiensa täysivaltaisia isäntiä. Heille kuuluvat 
kaikki maan rikkaudet, niin luonnonrikkaudet kuin nekin 
aarteet, joita pohattojen riistämät miljoonat työtätekevät 
ovat luoneet vuosituhansien kuluessa. Työmiehet ja talon- 
pojat ovat nostaneet päänsä pystyyn. Työ on muuttunut 


'! Selektio on entisten kasvilajikkeiden ja eläinrotujen paranta- 
mista ja uusien jalostamista. 

iloiseksi ja innoittavaksi. Ihmiset tekevät työtä omaksi 
hyväkseen, oman valtionsa hyväksi, jotta heidän elämänsä 
kaunistuisi entisestään. Tämä on suurimmista suurin uudis- 
tus mitä maailma on ikinä nähnyt. 

Sosialismin voitto Neuvostoliitossa ja sosialistisen 
yhteiskunnan rakentaminen toisissa maissa on niiden erin- 
omaisten tieteellisten ennakkohahmottelujen toteuttamista, 
joita työväenluokan suuret opettajat ja johtajat K. Marx; 
F. Engels, V. Lenin tekivät yhteiskunnan kehittymisestä. 

Kehitellessään ennakkonäkemyksiään he nojautuivat 
tiedostettuihin yhteiskunnan kehityslakeihin. Samoja lakeja 
pitävät nykyään ohjeenaan kommunististen ja työväen- 
puolueiden johtamat työtätekevien monimiljoonaiset joukot 
toteuttaen elämässä marxilais-leniniläistä taisteluohjelmaa 
kommunistisen yhteiskunnan rakentamiseksi. 


Lopuksi teemme eräitä yleisiä johtopäätöksiä. 

Koko maailma on eheä yhtenäinen kokonaisuus. Maail- 
man ykseyden perustana on sen aineellisuus, toisin sanoen 
se, että kaikki maailmaan kuuluvat esineet ja ilmiöt ovat 
materiaalisia, että ne ovat materian eri lajeja ja muotoja. 

Jokaisen esineen aineellinen olemus määrää myös sen, 
että kaikki esineet ovat kiinteässä keskinäisyhteydessä, 
alinomaisessa vuorovaikutuksessa ja jatkuvassa muuttumis- 
tilassa. 

Maailman esineiden yhteydet ja suhteet ovat moni- 
puolisia. Tärkein niistä on ilmiöiden syyn ja seurauksen 
keskeinen riippuvaisuus. 

Mutta eivät syyn ja seurauksen suhteetkaan ole yhtäläi- 
siä. Ne ovat välttämättömiä ja satunnaisia. Välttämättömyys 
on lakien perustana. Lait ovat vuorostaan syvällisimpiä, 
oleellisimpia ja pysyvimpiä yhteyksiä luonnossa ja yhteis-- 
kunnassa. 

Materia, josta koko maailma koostuu, on alinomaisen 
liikunnan, muutoksen ja kehittymisen tilassa. Tämä määrää 


58 


maailman ja kaikkien sen muodostavien esineiden ja ilmiöi- 
den entisen, nykyisen ja tulevan olotilan keskeisen jatkuvai- 
suuden. 

Dialektista kehityskäsitettä luonnehtii kolme lakia. Ne 
ovat laki kieltämisen kieltämisestä, laki määrällisten muu- 
tosten siirtymisestä laadullisiksi ja laki vastakohtien yhte- 
näisyydestä ja taistelusta. Nämä ovat luonnon ja yhteis- 
kunnan yleisimpiä kehityslakeja. Ne vaikuttavat olemisen 
ja tiedostamisen kaikilla aloilla. 

Objektiivisen maailman esineiden ja ilmiöiden yleisestä 
yhteydestä ja keskinäisestä riippuvaisuudesta sekä niiden 
alinomaisesta liikunnasta ja kehityksestä juontuu erittäin 
tärkeitä johtopäätöksiä työtätekevien teoreettiselle ja käy- 
tännölliselle toiminnalle. 

Tärkein niistä johtopäätöksistä on vaatimus konkreelli- 
sesta ja historiallisesta suhtautumisesta todellisuuteen, 
jonka mukaisesti kukin esine ja ilmiö voidaan käsittää 
tosiperäisesti vain huomioiden tarkasti sen olemassaolon 
ja kehityksen olosuhteet, ajan ja paikan. Tästä johtuu mate- 
rialistisen dialektiikan eräs perusasettamuksia: abstraktista 
totuutta ei ole olemassa, totuus on aina konkreettinen. 

Tähän dialektiseen asetiamukseen liittyy kiinteästi tie- 
teen vaatimus, että aina ja kaikkialla on esineiden yksityi- 
sen, satunnaisen muodon suojasta ilmennettävä niiden 
perustana olevat objektiiviset lait. 

Tieteen lait ovat luonnon ja yhteiskunnan objektiivisten 
lakien kuvastumista ihmisten tietoisuudessa. 

Tiedostettujen lakien avulla me voimme selittää tieteel- 
lisesti entisyyden, tuntea nykyisyyden ja nähdä ennakolta 
tulevaisuuden. 

Ihminen ei voi hävittää, luoda eikä muuttaa maailman 
objektiivisia lakeja. Ne ovat olemassa meidän tahdostamme 
ja halustamme riippumatta. 

Tämä ei merkitse, ettei ihminen pysty muuttamaan meitä 
ympäröivää materiaalista maailmaa, mutta hän ei voi muut- 
taa sitä vastoin objektiivisia lakeja, niitä rikkoen. Ihmisellä 

on laajat mahdollisuudet uudistaa maailmaa näitä lakeja 
vastaavasti, kun ne on tiedostettu. 

Työväenluokan filosofia, dialektinen ja historiallinen 
materialismi, on työtätekeville varma ja täysin tieteellinen 
ohje maailman tiedostamisessa ja uudistamisessa. 

Dialektinen materialismi auttaa ihmistä selvittämään 
johdonmukaisesti niiden vuorovaikutusten ja keskinäisten 
riippuvaisuussuhteiden koko monimutkaista vyyhtiä, jotka 
sitovat maailman yhtenäiseksi kehittyväksi kokonaisuu- 
deksi. 

Se auttaa ihmistä tiedostamaan luonnolle ja yhteiskun- 
nalle olennaisia lakeja, jotta työtätekevät voisivat tehdä 
elämänsä todella onnelliseksi. 

